Όλη η αλήθεια για τον χωρισμό Κωστόπουλου-Μπαλατσινού-\nΣτο μεγάλο σπίτι της Φιλοθέης, στον πάνω-πάνω όροφο ένα φως μένει αναμμένο μέχρι αργά. Αν παρατηρήσεις πίσω από τα μεγάλα λευκά στόρια μπορεί να δεις τη φιγούρα μιας ψιλόλιγνης γυναίκας που κινείται αργά. Πιάνει τα μαλλιά της ψηλά σε κότσο, βάζει χαμηλά τη μουσική, σημαδεύει τη σελίδα του βιβλίου της, κλείνει τα μάτια και απολαμβάνει την ησυχία του σπιτιού. Μετά από 18 χρόνια, το δωμάτιο αυτό στον πάνω όροφο του σπιτιού είναι μόνο δικό της και επειδή ξέρει πως αυτή η αποκλειστικότητα δεν θα κρατήσει για πολύ θέλει να χαρεί κάθε στιγμή. Οχι, δεν είναι χαρούμενη γιατί χώρισε. Πώς θα μπορούσε άλλωστε; Δεκαοχτώ χρόνια ζούσε μαζί του. Ηταν 24 όταν τον γνώρισε και τώρα είναι άνω των 40. Μαζί του μεγάλωσε, μαζί του έζησε, μαζί του γύρισε όλο τον κόσμο, μαζί του έκανε τα τρία της παιδιά και δεν το μετανιώνει. Τον ερωτεύτηκε όσο κανείς κανέναν, τον αγάπησε βαθιά... Αλλά ποιος μπορεί να κατηγορήσει μια γυναίκα που θέλει να χορέψει μόνη σε ένα άδειο δωμάτιο όταν για πρώτη φορά μετά από 18 χρόνια δεν χρειάζεται να δώσει πουθενά λογαριασμό;\nΛίγο πιο κάτω, περίπου στην ίδια γειτονιά, σ’ ένα διαμέρισμα με μικρότερα παράθυρα μια ανδροπαρέα ξαγρυπνάει με καπνούς από τσιγάρα και μια τηλεόραση που έχει κολλήσει στα αθλητικά. Ο Πέτρος και οι φίλοι του μιλάνε δυνατά, χαζεύουν τα ματς, καμιά φορά λένε παλιές ιστορίες και συγκινούνται, λένε και τίποτα για τη δουλειά, ανάβουν πούρα, τρώνε τη μακαρονάδα που τους έφτιαξε με ό,τι είχε στο ψυγείο, ρίχνουν και κάνα μπινελίκι σε κανέναν «κακό». Οχι, ο Πέτρος δεν είναι χαρούμενος που χώρισε και που τώρα ζει σε ένα νοικιασμένο σπίτι. Πώς θα μπορούσε; Δεκαοκτώ χρόνια ζούσε μαζί της. Ηταν 36 όταν τη γνώρισε και τώρα έχει πατήσει τα 60. Μαζί της είδε την αυτοκρατορία του να στήνεται, μαζί της την είδε και να καταρρέει. Μαζί της έκανε τα τρία του παιδιά. Αυτή ήταν η μόνη που τον είδε να κομματιάζεται και αυτή του έπιανε το χέρι τη στιγμή της απελπισίας. Την αγάπησε βαθιά και ξέρει ότι άλλο τόσο τον αγάπησε κι εκείνη. Ποιος μπορεί όμως να κατηγορήσει έναν άντρα που θέλει να περνάει τα βράδια με τους φίλους του χωρίς να τον πλακώνει η ησυχία όταν για πρώτη φορά μετά από 18 χρόνια δεν έχει δίπλα στο κρεβάτι του τη γυναίκα της ζωής του;\nΚάπως έτσι είναι η ζωή του Πέτρου Κωστόπουλου και της Τζένης Μπαλατσινού τους τελευταίους 6 μήνες που αποφάσισαν ότι δεν θέλουν να ζουν στο ίδιο σπίτι. Εκείνη εξακολουθεί να μένει στη βίλα της Φιλοθέης μαζί με τα τρία τους παιδιά, ενώ εκείνος έχει μετακομίσει σε ένα διαμέρισμα πολύ κοντά στο παλιό τους σπίτι. «Είναι ένας πραγματικά βελούδινος χωρισμός. Ο Πέτρος μόλις ξυπνάει το πρωί πηγαίνει στο σπίτι που είναι τα παιδιά, τρώει, περνάει μαζί με τα παιδιά του πολλές ώρες, μετά συναντιούνται με την Τζένη, όπως και στο γραφείο, και μόνο το βράδυ πηγαίνει στο σπίτι που νοίκιασε», εξηγεί φίλος της οικογένειας.\nΗ Τζένη στην πιο σέξι φωτογράφηση σε περιοδικό του Πέτρου πριν ακόμη παντρευτούν\n«Οι κόρες τους γνωρίζουν από την αρχή την απόφαση των γονιών τους να πάρουν διαζύγιο και έδειξαν μεγάλη κατανόηση. Το μόνο που ζήτησαν ήταν να διατηρηθεί ο πολιτισμός μεταξύ τους, μια που δεν θέλουν φωνές και φασαρίες, από αυτές τις εντάσεις που υπάρχουν στα σπίτια όταν η κατάσταση οδεύει προς τον χωρισμό αλλά κανείς δεν προχωράει», συμπληρώνει και τονίζει ότι «και ο Πέτρος και η Τζένη υποσχέθηκαν στα κορίτσια ότι δεν πρόκειται ποτέ να μαλώσουν. Θα γίνουν όλα ήρεμα και με σεβασμό στη σχέση τους». Και η αλήθεια είναι ότι προς το παρόν τουλάχιστον οι δύο σύζυγοι κρατούν την υπόσχεσή τους. Πληροφορίες λένε ότι για την υπόθεση του διαζυγίου έχουν αποφασίσει να προχωρήσουν με κοινό δικηγόρο -συγκεκριμένα τη δικηγόρο του Πέτρου Κωστόπουλου- και δεν θα υπάρξει καμία αντιδικία και καμία οικονομική διεκδίκηση.\nΟ χορός σε σόου του STAR έφερε στην επιφάνεια την αμοιβαία έλξη\nΗ εταιρεία που έχουν από κοινού θα συνεχίσει να λειτουργεί κανονικά αφού έτσι κι αλλιώς είχαν φροντίσει να χωρίσουν τα κομμάτια τους από νωρίς: η Τζένη ασχολείται με την ιστοσελίδα της (jenny.gr) και ο Πέτρος με τη δική του (coolnews.gr), μάλιστα, όπως λέει ο ίδιος, ετοιμάζεται να δημιουργήσει και άλλες. «Είναι δύο διαφορετικά business unit και απλώς μοιράζονται το ενοίκιο και κάποια άλλα έξοδα.\nΟ ένας όμως δεν μπαίνει στα πόδια του άλλου», λέει άνθρωπος που έχει δουλέψει μαζί τους και συνεχίζει: «Οταν κάποτε ανακατευόταν ο ένας με τον άλλον και πήγαινε ας πούμε ο Πέτρος στην Τζένη και της έλεγε “αυτό δεν το έκανες καλά”, ή εκείνη του έλεγε την άποψή της, γινόταν χαμός. Ετσι, λοιπόν, κάποια στιγμή το κατάλαβαν και αποφάσισαν ότι δεν πάει άλλο. Σκέψου ότι πρώτη κίνηση του Πέτρου μόλις μπει στο γραφείο είναι να βάλει δυνατά τη μουσική “για να ξυπνήσουμε”, όπως λέει, και πρώτη κίνηση της Τζένης να λιβανίσει τον χώρο για να φύγει η μυρωδιά της τσιγαρίλας αλλά και η κακή ενέργεια. Αλλος κόσμος ο ένας, άλλος κόσμος ο άλλος».\nΟι μεγάλες διαφορές τους\n«Αυτές οι μεγάλες διαφορές που έχουν αυτοί οι δύο άνθρωποι ήταν που τους έφεραν κοντά από την αρχή. Εκείνη, ήρεμη, γλυκιά, με ένα ζεν που μπορεί ακόμη και να σου σπάσει τα νεύρα κι εκείνος, ορμητικός, επαναστάτης, φασαριόζος, ήταν φυσικό να ερωτευτούν ο ένας τον άλλον γιατί τα ετερώνυμα έλκονται και όχι το αντίθετο. Αυτές οι διαφορές φαίνονται και τώρα που χώρισαν. Η Τζένη μένει στο σπίτι μόνη της, ακούει μουσική και διαβάζει, γιατί κατά βάθος είναι πολύ μοναχικός άνθρωπος, και ο Πέτρος περνάει κάθε βράδυ με φίλους στο σπίτι γιατί θέλει να έχει παρέα και φασαρία, μια που του αρέσει να είναι κοινωνικός και ανάμεσα σε πολλούς ανθρώπους», λέει φίλη του ζευγαριού που τους ήξερε πριν ακόμη γνωριστούν μεταξύ τους.\nΩραία ιστορία και η γνωριμία του Πέτρου με την Τζένη. Από αυτές που λένε τα διάσημα ζευγάρια στις συνεντεύξεις τους και τα καθημερινά ζευγάρια στους φίλους τους. Η Τζένη Μπαλατσινού είδε για πρώτη φορά από κοντά τον Πέτρο Κωστόπουλο ένα μεσημέρι του 1990 στο γραφείο του, λίγες ημέρες μετά τη στέψη της ως Σταρ Ελλάς. Την πήγε εκεί ο μάνατζέρ της Νίκος Κουντουράς -αδελφός της καλής της φίλης τότε Ελενας Κουντουρά- προκειμένου να του δείξει το book της και να θέσει υποψηφιότητα για ένα από τα επόμενα εξώφυλλα του παντοδύναμου περιοδικού «ΚΛΙΚ». Ενα εξώφυλλο εκεί θα εκτόξευε το κασέ της ως μοντέλο ακόμη περισσότερο και από τη στέψη της. «Αν ήσουν στο “ΚΛΙΚ”, υπήρχες. Αν δεν ήσουν, παρέμενες στο σκοτάδι. Και αυτό ήταν νόμος για το star system εκείνης της εποχής που ανακάλυπτε το νέο lifestyle», εξηγεί για το κλίμα που επικρατούσε εκείνη την εποχή γνωστός δημοσιογράφος. Το ραντεβού με τον Πέτρο Κωστόπουλο, διευθυντή του «ΚΛΙΚ» και περιβόητου πλεϊμπόι, κλείστηκε μεσημέρι μετά την προγραμματισμένη εμφάνιση της Τζένης στο πρωινό πρόγραμμα που παρουσίαζε η Ρούλα Κορομηλά στην ΕΡΤ. Η σύμπτωση αυτή βόλευε γιατί η Τζένη θα ήταν μακιγιαρισμένη επαγγελματικά και πίστευε ότι στην πρώτη της συνάντηση με τον εκδότη θα εντυπωσίαζε. Τα πράγματα, όμως, δεν εξελίχτηκαν έτσι. Ενας φίλος του ζευγαριού περιγράφει:\nΣτη βίλα της Μυκόνου έζησαν τον έρωτά τους, έκαναν τον γάμο τους, γλέντησαν με φίλους, έπαιξαν με τα παιδιά τους\n«Η πόρτα στο γραφείο της Φραγκοκλησιάς 9 στο Μαρούσι χτύπησε, η Τζένη μπήκε στο γραφείο κρατώντας στα χέρια το book της με όσες φωτογραφίες είχε προλάβει να βγάλει ως μοντέλο, ο Πέτρος τράβηξε μια ρουφηξιά από το πούρο του, την κοίταξε και το καλύτερο που σκέφτηκε να πει στο καστανόξανθο κορίτσι που έτρεμαν τα πόδια του ήταν: “Μα καλά, πώς είσαι έτσι; Τι βάψιμο είναι αυτό και είσαι σαν καμπούκι;”. Η Τζένη ντράπηκε, ο Κουντουράς γέλασε από αμηχανία, ο Πέτρος τράβηξε άλλη μια ρουφηξιά από το πούρο του… αλλά όλα αυτά είναι λεπτομέρειες γιατί στην πραγματικότητα εκείνη την ημέρα αυτοί οι δύο άνθρωποι άλλαζαν τη μοίρα τους». Παρ’ όλα αυτά και επειδή η ζωή δεν είναι κινηματογραφική ταινία, ο Πέτρος και η Τζένη δεν ερωτεύτηκαν κεραυνοβόλα. Εκείνος έβγαινε τότε με τη γραμματέα του, μια όμορφη ξανθιά γυναίκα που αργότερα τη βοήθησε να γίνει δημοσιογράφος μόδας. Η κοπέλα του ήταν πάντα στο γραφείο κι έτσι οι κινήσεις του, όσο να ’ναι, περνούσαν από κάποιον... έλεγχο. Η Τζένη από την άλλη ετοιμαζόταν να αρραβωνιαστεί τον Δημήτρη Σπυρόπουλο, έναν επιχειρηματία που τότε είχε ένα πολύ διάσημο ταξιδιωτικό γραφείο, με πελάτες τους περισσότερους celebrities της δεκαετίας του ’90, αλλά κυρίως ένα από τα πιο ωραία αγόρια που κυκλοφορούσαν στην Αθήνα.\nΣτο θρυλικό «La Μamounia» του Μαρακές. Ο Πέτρος εμφανίστηκε ξαφνικά μπροστά στην Τζένη ενώ εκείνη νόμιζε ότι ήταν στο Μαϊάμι\nΗ επαγγελματική συνάντηση του Πέτρου και της Τζένης είχε αυτή τη φορά μια μικρή δόση ρομαντισμού και μια υποψία για κάποιο κάρμα. Οταν η Τζένη άνοιξε την πόρτα και μπήκε μέσα για να δει τον διευθυντή της, ταυτόχρονα (λέει ο μύθος) πέρασε και μια μικρή χρωματιστή πεταλούδα. «Αυτό είναι πολύ καλό σημάδι», της είπε εκείνος και μαζί με την ιδέα για την εκπομπή μόδας σφηνώθηκε στο μυαλό του και μία ακόμη: η ίδια η Τζένη. Η συνύπαρξη στο κανάλι είχε στο μεταξύ ενδυναμώσει και την κοινωνική τους σχέση. Είχαν φτάσει σχεδόν να κάνουν κολλητή παρέα μαζί με τον Σπυρόπουλο και τους φίλους του Πέτρου που κάνα δυο μάλιστα -σύμφωνα με όσα λέγονταν τότε- καλόβλεπαν την Τζένη Μπαλατσινού. Ο αστικός μύθος λέει ότι ο Πέτρος επίσης είχε πλησιάσει αρχικά την Τζένη γιατί θεωρούσε ότι θα ήταν η ιδανική σύντροφος για έναν πολύ αγαπημένο του φίλο που είχε κακή εμπειρία από τις γυναίκες. «Για καιρό έψηνα τον καλύτερό μου φίλο και κουμπάρο μου Θ.Χ. να της την πέσει. Με την Τζένη είχα μια σχέση μυστήρια. Δεν είχα καμία σχέση ερωτική, αλλά μια σχέση καλή, φιλική, πατρικο-αδελφο-προστατευτική. Τη συμπαθούσα πιο πολύ απ’ όλες γιατί δεν έκανε ποτέ το ψώνιο και είχε καθαρά ρομαντική ομορφιά. Οταν ήταν στο STAR της έλεγα “να κάνεις αυτό, εκείνο, έτσι”, όμως από το μυαλό, το συνειδητό, δεν είχε περάσει τίποτε απολύτως ερωτικό και έψηνα τον φίλο μου, γιατί ήταν πιο κοντά στις δικές του προδιαγραφές, απ’ ό,τι στις δικές μου», έχει πει ο ίδιος ο Πέτρος. Αλήθεια λέει. Και υπάρχει πολύς κόσμος, από εργαζομένους στην εταιρεία του, επιχειρηματίες και διασημότητες της εποχής, που μπορεί να επιβεβαιώσει ότι ο Πέτρος Κωστόπουλος έχει υπάρξει -και πιθανόν να παραμένει σε έναν βαθμό- το απόλυτο σύμβολο του σέξι πετυχημένου άντρα. Και επειδή μπορούσε να έχει όποια ήθελε, τελικά είχε και όποια ήθελε. «Χωρίς υπερβολή, υπήρχαν διάσημες γυναίκες που εμφανίζονταν γυμνές στο γραφείο του.\nΣτο τελευταίο πρωινό η συγκίνηση περίσσευε, όχι μόνο για το φινάλε της εκπομπής\nΕμπαιναν ντυμένες και γδύνονταν για να τον δελεάσουν. Είχε όλο το πακέτο. Και ωραίος και μορφωμένος και με πολιτική δύναμη. Ποιος άλλος άντρας δηλαδή μπορούσε να μιλάει στο τηλέφωνο με τον Σημίτη και ταυτόχρονα να τον παρακαλάνε και τα μισά μοντέλα να τους ρίξει μια ματιά;» λέει πρώην στέλεχος της εταιρείας του που έχει δει όλα αυτά να συμβαίνουν μπροστά στα μάτια του. Εν πάση περιπτώσει, τα πράγματα έρχονται έτσι στην επαγγελματική ζωή του Πέτρου και της Τζένης που οι συναντήσεις τους γίνονται σχεδόν καθημερινές. Η έλξη αρχίζει να γίνεται όλο και πιο έντονη. Στο πρωτοχρονιάτικο σόου του καναλιού ο σκηνοθέτης που αντιλαμβάνεται τη χημεία που υπάρχει μεταξύ τους προτείνει να χορέψουν μαζί έναν χορό.\nΕίναι γεννημένη για μάνα, έλεγε σε φίλους του\nΚαι το κάνουν. Ο Πέτρος εκείνο το συγκεκριμένο βράδυ του γυρίσματος, αμέσως μετά τον χορό, προτείνει για πρώτη φορά στην Τζένη να βγουν για φαγητό οι δυο τους. Αλλά δεν είναι απλό. «Η Τζένη είχε στο μεταξύ αρραβωνιαστεί τον Σπυρόπουλο, αλλά δεν το έλεγε πουθενά. Ηθελε πρώτα να το μάθει η οικογένειά του που ήταν στην Αμερική και μετά να το πει δημόσια. Μεταξύ μας, πιστεύω ότι δεν τον ήθελε και πάρα πολύ, αλλά είχε ήδη πει το ναι και πάρει το δαχτυλίδι», λέει φίλη της Τζένης. Η απάντηση της Τζένης στον Πέτρο για εκείνο το βραδινό φαγητό ήταν αρνητική. Θα έφευγε για την Αμερική μαζί με τον σύντροφό της και είχε πολλές δουλειές να κάνει, όπως του είπε. Δεν προλάβαινε να βγει και άλλωστε τι θα μπορούσε να πει ως δικαιολογία στο αγόρι της; Αλλά κι εκείνος τι θα έλεγε στην κοπέλα του; Τα Χριστούγεννα του ’95 βρίσκουν την Τζένη στην Αμερική να κάνει διακοπές με την οικογένεια του αγαπημένου της και τον Πέτρο στην Ελβετία για σκι με την επίσημη σύντροφό του. Η επιστροφή στην Αθήνα, όμως, τους βρίσκει όλους μαζί σε μια νυχτερινή έξοδο, σε ένα από τα καλύτερα εστιατόρια της πόλης. Κι εκεί συμβαίνουν τα εξής:«Εκείνο το βράδυ πήγαμε μεγάλη παρέα στο “Kiku”, στο Κολωνάκι, για να φάμε. Ηταν η Τζένη με τον Δημήτρη, ο Πέτρος με την Ελζα, πολύς κόσμος που εκείνη την εποχή βγαίναμε συνέχεια», διηγείται παλιά φίλη του ζευγαριού και συνεχίζει «Εκεί που τρώγαμε σούσι και γελούσαμε και πίναμε, σηκώνεται ο Σπυρόπουλος και λέει: “Παιδιά, σας έχω ένα πάρα πολύ ωραίο νέο. Η Τζένη κι εγώ αρραβωνιαστήκαμε!”. Η είδηση του αρραβώνα μάς ενθουσίασε όλους κι έτσι αρχίσαμε να δίνουμε ευχές και να τσουγκρίζουμε τα ποτήρια. Μέσα στον ενθουσιασμό και στη χαρά, ξαφνικά πετάγεται ο Πέτρος και αρχίζει να φωνάζει: “Είστε βλάχοι! Είστε λαϊκοί! Είστε γελοίοι! Είναι δυνατόν να αρραβωνιάζεστε; Τι βλακείες είναι αυτές; Ποιος αρραβωνιάζεται σήμερα;”. Είχαμε πάθει σοκ! Πώς είναι δυνατόν να μιλάς έτσι σε δυο ανθρώπους που πήραν μια απόφαση και μάλιστα για κάτι τόσο ευχάριστο; Ο Σπυρόπουλος μόνο που δεν σηκώθηκε να τον δείρει. Τέλος πάντων το καλύψαμε και πέρασε η ρημάδα η βραδιά, ωστόσο το κέφι όλων είχε χαλάσει», καταλήγει.\nΜόνο που όταν κάτι είναι γραμμένο να γίνει θα γίνει, και στο μυαλό της Τζένης η επίθεση του Πέτρου στον αρραβωνιαστικό της ήταν η αφορμή για να δει αυτό που πραγματικά συνέβαινε: ήταν ερωτευμένη με τον Πέτρο και ήταν πια φανερό ότι κι εκείνος ήταν ερωτευμένος μαζί της. Αλλιώς γιατί να αντιδράσει έτσι; Τι τον ένοιαζε που δυο φίλοι του είχαν αποφασίσει να ζήσουν μαζί και να ανταλλάξουν δαχτυλίδια; «Από εκείνο το βράδυ μπήκαν στην Τζένη σκέψεις να χωρίσει», λέει φίλη της και συμπληρώνει: «Δεν περνούσε καλά με τον Δημήτρη και στην ερώτηση που της έκανε τότε η μητέρα της, λέγοντάς της “μα καλά, γιατί τον αρραβωνιάστηκες αφού δεν τον αγαπάς;”, η Τζένη απάντησε ότι ήθελε να παντρευτεί και να κάνει παιδιά. Ημουν μπροστά σε μια κουβέντα που είχε με τη μητέρα της και άκουσα να της λέει ότι αν θέλει να κάνει παιδιά θα πρέπει να βρει κάποιον που θα αγαπάει βαθιά και και θα θέλει να γεράσει μαζί του, όχι έναν γκόμενο που απλά έτυχε να είναι στη ζωή της εκείνη την εποχή. Οπως φάνηκε, η Τζένη άκουσε τη συμβουλή της». Τις φωνές του Πέτρου στο «Kiku» εκείνο το βράδυ ακολούθησαν τα κλάματα της Τζένης στο διαμέρισμα που μοιραζόταν πλέον με τον Σπυρόπουλο αφού είχαν αποφασίσει μετά τον αρραβώνα να συγκατοικήσουν. Οι καβγάδες, όμως, ήταν καθημερινοί και πλέον ήταν φανερό ότι αυτή η σχέση δεν θα προχωρούσε. «Δεν ταιριάζανε καθόλου. Ο Δημήτρης ήταν πολύ όμορφος και αυτό τελικά ήταν το μόνο κοινό που είχαν αυτοί οι δυο άνθρωποι. Ηταν και οι δυο πολύ ωραίοι. Κατά τα άλλα ο ένας έλεγε μαύρο και ο άλλος άσπρο. Οταν η Τζένη γνώρισε καλύτερα τον Πέτρο, κατάλαβε ότι έναν τέτοιο άντρα θα ήθελε στη ζωή της. Θυμάμαι που μου έλεγε ότι “αυτός είναι πραγματικός άντρας” και ότι “κανείς άλλος δεν είναι σαν κι αυτόν”», διηγείται πρώην μοντέλο-φίλη της Τζένης και προσθέτει: «Μου έλεγε χαρακτηριστικά: “Αυτός είναι άντρας αληθινός. Δεν κάνει τα μαλλιά του στον καθρέφτη”». Λίγους μήνες αργότερα και ενώ οι σχέσεις και των δύο με τους συντρόφους τους δεν πηγαίνουν καλά -αφού και ο Πέτρος με την Ελζα καβγαδίζουν καθημερινά-, ένα ταξίδι στο Λονδίνο με τα έξοδα πληρωμένα από την Pepsi-Cola για μια συνέντευξη της Σίντι Κρόφορντ τους δίνει την ευκαιρία να βρεθούν μαζί και μάλιστα πολύ μακριά από τους δικούς τους. Η Τζένη πήγε στο ταξίδι με την ιδιότητα της παρουσιάστριας του STAR Channel και ο Πέτρος ως εκδότης του «Nitro» πια, αφού στο μεταξύ είχε δημιουργήσει τη δική του εκδοτική εταιρεία, έναν όροφο πάνω από το παλιό του αφεντικό. Τα γεγονότα εκείνου του ταξιδιού έχουν περιγραφεί από τους ίδιους τους πρωταγωνιστές σε συνεντεύξεις τους και έγιναν περίπου έτσι: Ενα βράδυ στο Mayfair, οι δυο τους πήγαν να φάνε χάμπουργκερ. Ηταν μια τρυφερή και ρομαντική βραδιά, παρόλο που υποκρίνονταν ότι ενδιαφέρονταν για τους συντρόφους τους. Στο ταξί, κατά την επιστροφή στο ξενοδοχείο, ο Πέτρος, που δεν είχε παραλείψει το κρεμμύδι στο μπέργκερ του, έσκυψε και τη φίλησε στο στόμα. Το πρώτο φιλί του Πέτρου και της Τζένης είχε αυτήν ακριβώς τη γεύση. Κρεμμύδι και σάλτσα ντομάτας. Ακόμη και σήμερα αν τους ρωτήσει κανείς γελάνε και οι δυο με αυτό το γεγονός.\nΤης άρεσαν όλα πάνω του\nΓια την ιστορία πάντως, εκείνο το βράδυ, εκτός από το φιλί, τίποτε άλλο δεν συνέβη μεταξύ τους. Ο καθένας γύρισε στο δωμάτιό του, στις σκέψεις και τις αποφάσεις του. Η Τζένη ήταν σίγουρη πια ότι με την επιστροφή της στην Αθήνα θα ανακοίνωνε στον αρραβωνιαστικό της ότι θέλει να χωρίσουν. Ο Πέτρος ήταν ο άντρας των ονείρων της και μόνο με αυτόν ήθελε να είναι. Ωραίος, με μια μόρφωση βαθιά και ουσιαστική, κοσμοπολίτης με έναν δικό του τρόπο, πολυπράγμων, φιλόδοξος, ένας άντρας από αυτούς που γίνονται πρωταγωνιστές σε κοριτσίστικα μυθιστορήματα. Και της άρεσαν όλα πάνω του. Ακόμη και οι περίεργοι τρόποι του, ακόμη και αυτό το βολιώτικο αξάν του που του ξέφευγε καμιά φορά. Η επιμονή του, το πείσμα του, ο τρόπος που έβλεπε τα πράγματα, η δυσκολία του να προσαρμοστεί σε κανόνες. Και δεν την πείραζε να την πάρει από το χέρι και να της δείξει τον κόσμο, γιατί αυτός τον είχε περπατήσει. Α, και επειδή της άρεσαν και οι ιστορίες του. Ο Πέτρος είναι μάγος όταν διηγείται ιστορίες: πώς πήγε στο Παρίσι να σπουδάσει χωρίς να έχει φράγκο στην τσέπη, πώς έκλεβε από τα σούπερ μάρκετ αυγά για να έχει κάτι να φάει, πώς γνώρισε τον Βίλι Μπραντ, πώς είχε μαγευτεί από τον Ανδρέα Παπανδρέου που έβλεπε στο πρόσωπο του νεαρού πολιτικού επιστήμονα από τον Βόλο έναν μελλοντικό ηγέτη.\nΤην ίδια ώρα, στο διπλανό δωμάτιο στο ξενοδοχείο του Λονδίνου, ο Πέτρος Κωστόπουλος θα αποφάσιζε ότι αυτό το κορίτσι μια μέρα θα το παντρευόταν. Ηταν όμορφη αλλά όχι κραυγαλέα εντυπωσιακή, είχε μια αριστοκρατική ηρεμία και έναν τρόπο να μιλάει που σε υπνώτιζε. Δεν ζητούσε λούσα, δεν έμοιαζε με τις γυναίκες που έβλεπε στα περιοδικά του να επιδεικνύουν τις τσάντες, τα παπούτσια και τα κοσμήματά τους. Δεν είχε καμία σχέση με το μοντέλο της γυναίκας που ονειρεύεται τον πλούσιο σύζυγο. Και του άρεσαν όλα πάνω της. Τα μαλλιά της που ήταν πάντα απλά χτενισμένα, τα ψηλά πόδια της, τα χείλη της, ακόμη και η κάπως φαρδιά λεκάνη της. «Θα κάνει εύκολα παιδιά, είναι γεννημένη για μάνα», είχε πει τότε σε έναν φίλο του μεταξύ σοβαρού και αστείου.\nΠαρά τις αποφάσεις που πάρθηκαν εκείνο το βράδυ, τα πράγματα στην Αθήνα δεν ήταν απλά. Η Τζένη μπορεί να χώρισε με τον Σπυρόπουλο, να πήρε τα πράγματά της και να επέστρεψε στο πατρικό της, αλλά ο αμετανόητος εργένης Πέτρος Κωστόπουλος δεν ήταν ακόμη έτοιμος για τη σχέση τους. Οι πρώτες ημέρες αυτού του νέου έρωτα, λοιπόν, πέρασαν σε έρημα εστιατόρια στον Πειραιά και στα νότια προάστια, σε σπίτια φίλων που δέχονταν να φιλοξενήσουν το παράνομο ζευγάρι και σε μικρές κοντινές εκδρομές. Η επίσημη σύντροφος του Πέτρου δεν γνώριζε τίποτα για την παράλληλη σχέση. «Ημουν αρραβωνιασμένη τότε και εκείνος είχε μια σχέση. Υπήρχε παράθυρο στις σχέσεις μας που έμπαζε. Ε, εγώ χώρισα. Ο Πέτρος άργησε λίγο να χωρίσει. Οι άντρες έχουν πιο πολλές τύψεις, λένε. Βασικά οι άντρες είναι και αρχηγοί και οσιομάρτυρες. Εγώ τσακ μπαμ χώρισα, αν και συζούσα, ενώ εκείνος δεν συζούσε», είπε πολύ αργότερα σε συνέντευξή της στην εκπομπή «Μες στην καλή χαρά» η Τζένη για εκείνη την περίοδο. Τότε, λοιπόν, ήταν που αποφάσισε για πρώτη φορά ότι παρότι τον ήθελε πολύ δεν μπορούσε να μείνει μαζί του. Μια φίλη της περιγράφει: «Ο Πέτρος έφυγε ταξίδι στο Μαϊάμι με την κοπέλα του. Ηταν τρελό αυτό, γιατί με την Τζένη έβγαιναν ήδη. Τέλος πάντων, η Τζένη θύμωσε, στενοχωρήθηκε πολύ και αποφάσισε ότι δεν θέλει να συνεχίσει αυτή τη σχέση. Δεν άντεχε να την κοροϊδεύει. Ετσι ένιωθε δηλαδή. Πήρε μια φίλη της και πήγαν μαζί στο Μαρακές.\nΗθελε να εξαφανιστεί. Να μην μπορεί να τη βρει, για να τελειώνουν. Τότε δεν είχαμε κινητά, οπότε υποθέτω ότι αυτός την έψαχνε, αλλά όντως δεν μπορούσε να τη βρει. Δεν ξέρω πώς επέστρεψε από το Μαϊάμι στην Αθήνα, ούτε πώς έμαθε πού ήταν η Τζένη, αλλά ένα πρωί, μετά από τρεις-τέσσερις μέρες, η Τζένη κατέβηκε στη ρεσεψιόν του ξενοδοχείου, νομίζω έμενε στο “La Mamounia”, και είδε μπροστά της τον Πέτρο να την περιμένει. Εκεί έδεσε το πράγμα. Τότε κατάλαβε ότι τη θέλει πραγματικά και ότι είναι ένας άντρας όπως ακριβώς τον ονειρευόταν.\nΕνας από αυτούς τους άντρες που δεν κοιτάνε τον εγωισμό τους όταν είναι ερωτευμένοι. Είναι τόσο ρομαντικό». Η Τζένη και ο Πέτρος γύρισαν από το Μαρακές πιασμένοι χέρι-χέρι, αλλά η άνοδος των gossip περιοδικών της εποχής δεν επέτρεπε να συνεχίσουν φανερά τη σχέση τους και στην Αθήνα. Ετσι τα μυστικά ραντεβού συνεχίστηκαν για άλλο ένα δίμηνο, μέχρι που τελικά άρχισαν πια να μιλάνε ο ένας για τον άλλον δημόσια. Ηταν πλέον σίγουροι ότι ήθελαν να είναι μαζί. Εναν χρόνο αργότερα η Τζένη μετακόμισε στο σπίτι του Πέτρου στη Φιλοθέη. Ο αμετανόητος εργένης που έγραφε άρθρα εναντίον του γάμου και υμνούσε την αντρική ανεξαρτησία είχε μόλις κάνει ένα μεγάλο βήμα πίσω. Η Τζένη είχε καταφέρει αυτό που δεν είχε καταφέρει κανένα άλλο κορίτσι νωρίτερα. Στο γραφείο του στην Imako αναφέρονταν πια στην Τζένη ως «θεία» (κατά το «θείος» όπως αποκαλούσαν τον Κωστόπουλο) και στην είσοδο του γραφείου μόλις έμπαινες αριστερά υπήρχε σε γιγαντιαίο μέγεθος το εξώφυλλο του «Nitro» με τον Πέτρο, τον Τζίγκερ Βαρδινογιάννη που τότε παντρευόταν τη Μελίσσα και τον Βλάσση Μπονάτσο που τότε παντρευόταν τη Μάρθα Κουτουμάνου ως εργένηδες που πηγαίνουν για κρεμάλα. «Φαίνεται τότε ότι ο Πέτρος έψαχνε να βρει μια δικαιολογία για να εξηγήσει για ποιον λόγο παντρευόταν ενώ ήταν τόσο εναντίον του γάμου. Γι’ αυτό έβαλε και τους άλλους δυο μαζί, για να αποδείξει ότι ήρθε το τέλος του άντρα εργένη», λέει γελώντας παλιός του φίλος. Βέβαια η πρόταση γάμου στην Τζένη έγινε με λιγότερο ρομαντισμό από αυτόν που θα περίμενε κανείς από έναν άνθρωπο που πήγε μέχρι το Μαρακές για να βρει το κορίτσι των ονείρων του. Οποιος γνωρίζει τον Πέτρο, όμως, καταλαβαίνει το γιατί. «Οταν τον πιάνει μεγάλος συναισθηματισμός κάνει σαν παιδί. Ντρέπεται για το συναίσθημά του και κάνει το ανάποδο», λέει φίλος του. Ο ίδιος περιέγραψε τότε στο «Nitro» την πρώτη του σκέψη όταν αποφάσισε να κάνει την πρόταση: «Σαν αγγούρι ήμουν. Μου ήρθε η έμπνευση μια μέρα που ήμουν στο γραφείο. Δεν έκανα το κλασικό, πάμε να φάμε, ανοίγω το κουτάκι με το μονόπετρο και το ξεφουρνίζω. Και επειδή είμαι και ντροπαλό αγγούρι, την παίρνω τηλέφωνο και της λέω: Δεν μου λες, επειδή χαλάει o καιρός στη Μύκονο τον Ιούλιο και αρχίζουν οι αέρηδες, πότε προτιμάς να παντρευτείς, 15 ή 22 Ιουνίου; Δεν μιλάει για λίγο και μετά μου λέει: 22 μου ακούγεται καλύτερο. Μετά της είπα να πάρει και καμιά αστρολόγα να τη ρωτήσει πότε είναι καλύτερα. Είπαν αυτές ότι 16 ήταν η καλύτερη ημερομηνία, αλλά εμείς το είχαμε κλείσει. Για μένα ήταν μια μπανάλ μέρα, για εκείνη προσπαθούσα να την κάνω υπέροχη». Σε δική της συνέντευξη η Τζένη συμπλήρωσε σε αυτή την περιγραφή ότι την ώρα που της τηλεφώνησε ήταν στο Κολωνάκι και προσπαθούσε να παρκάρει ένα μεγάλο αυτοκίνητο σε έναν πολύ μικρό χώρο. Ο γάμος του Πέτρου και της Τζένης στη Μύκονο ήταν από αυτά τα κοσμικά γεγονότα που εκείνη την εποχή είχαν σημασία. Η λίστα των καλεσμένων, το νυφικό, οι κουμπάροι, η βάρκα που έφερε τη νύφη στην εκκλησία, ο τρόπος που τη σήκωσε ο Πέτρος στα χέρια του για να μη χτυπήσει τα πόδια της στα βράχια, το πρώτο φιλί, ο πρώτος χορός αναλύθηκαν με κάθε λεπτομέρεια στα περιοδικά.\nΜύκονος-Πάτμος 18 χρόνια απόσταση (όσο κράτησε ο γάμος τους)\nΤο πρώτο καλοκαίρι του Πέτρου και της Τζένης ως παντρεμένο ζευγάρι περνάει στη Μύκονο. Το σπίτι είναι γεμάτο από φίλους, βραζιλιάνικες μουσικές και μυρωδιές από την κουζίνα όπου μαγειρεύει ο Πέτρος. Η Τζένη απολαμβάνει τη νέα της ζωή και είναι ακριβώς όπως την είχε ονειρευτεί. Με έναν άντρα που ήταν ερωτευμένη και που ήθελε κι εκείνος να κάνουν παιδιά όσο κι εκείνη. Η ζωή μοιάζει παραμυθένια ακόμη κι όταν κάποιοι αναφέρονται στην Τζένη ως «το μοντελάκι δίπλα στον εκδότη-φίλο του Σημίτη». Γιατί υπήρχαν και αυτά. Σε μια ενδιαφέρουσα πολιτικά περίοδο όταν ο Κώστας Σημίτης ζήτησε από τον Πέτρο Κωστόπουλο να στηρίξει την υποψηφιότητα της Μαρίας Δαμανάκη για το Δήμο Αθηναίων κατά τη διάρκεια ενός φιλικού δείπνου όπου βρισκόταν ο εκδότης με τη σύζυγό του, δύο εφημερίδες αναφέρθηκαν στο γεγονός, βάζοντας μάλιστα ειρωνικά στο εξώφυλλο παλιά φωτογραφία της Τζένης Μπαλατσινού με μαγιό. Ωστόσο δεν τους πείραξε καθόλου.\nΕνα σύντομο τηλεφώνημα και αμέσως μετά ο Πέτρος Κωστόπουλος αναχωρεί σκεπτικός\nΗ ζωή τους εκείνη την ωραία δεκαετία των περιοδικών ήταν έτσι κι αλλιώς σαν βγαλμένη από τις σελίδες τους. Πήγαιναν τον χειμώνα στο Μαϊάμι για να μαυρίσουν, μένοντας στη διπλανή καμπάνα από την Τζένιφερ Λόπεζ και τον Μαρκ Αντονι (ο Πέτρος γυρνώντας στην Αθήνα έλεγε ότι η «Τζένη μπροστά στη Λόπεζ σκοτώνει» θυμάται συνεργάτης του), πετάγονταν για σκι στην Ελβετία, για ψώνια στη Νέα Υόρκη, έκαναν θεματικά πάρτι στο σπίτι τους για να γιορτάσουν γιορτές, γενέθλια και επετείους. «Εναν χειμώνα στα γενέθλια της Τζένης έκαναν ένα πάρτι με θέμα το κόκκινο χρώμα. Εβγαλαν όλα τα έπιπλα, έντυσαν το σπίτι με κόκκινες μοκέτες και όλοι οι καλεσμένοι φορούσαν κόκκινα ρούχα ή έστω κάτι κόκκινο», περιγράφει φίλος της οικογένειας. Παρ’ όλα αυτά και παρά την υπερβολή που χαρακτήριζε την εποχή και το lifestyle του ζευγαριού, οι φωτογράφοι παρέμεναν πάντα έξω από τη ζωή τους. «Η Τζένη είχε έναν τρόπο να κάνει ακόμη και τις υπερβολές να μη φαίνονται χυδαίες. Η τσάντα της ήταν εξίσου ακριβή με μιας άλλης κοσμικής, ωστόσο εκείνη είχε πάντα κάτι πιο χίπικο, αλήτικο και καθημερινό στο στυλ της κι έτσι έκανε τα πράγματα να φαίνονται πιο απλά πάνω της», λέει στυλίστρια που έχει δουλέψει στα περιοδικά του Κωστόπουλου.\nΤα δώρα και οι εκπλήξεις\nΑπό τη δική του πλευρά, ως ένας άνθρωπος που ουδέποτε υπολόγισε το χρηματικό κόστος προκειμένου να προσφέρει απόλαυση στον εαυτό του και τους οικείους του, φρόντιζε να κάνει συχνά δώρα-εκπλήξεις στη σύζυγό του. Οι τουαλέτες, τα κοσμήματα, τα πολυτελή γεύματα και τα εξωτικά ταξίδια ήταν η ειδικότητά του, συνήθειες που κατάφερε να τηρεί ως το τέλος, τόσο του πλούτου όσο και της κοινής ζωής με την Τζένη Μπαλατσινού. Και εκείνη, όμως, προσπαθούσε πάντα να ανταποδίδει. Το χαρακτηριστικό ογκωδέστατο δαχτυλίδι-νεκροκεφαλή αλά Κιθ Ρίτσαρντς που στόλιζε τα τελευταία χρόνια το χέρι του Πέτρου ήταν παραγγελία και δώρο της.\nΗ Τζένη Μπαλατσινού δεν εγκατέλειψε και φέτος την Πάτμο, αλλά ούτε και το αγαπημένο της σπορ στο οποίο επιδίδεται με ιδιαίτερη δεξιοτεχνία\nΗ ίδια επίσης ανέπτυξε συν τω χρόνω μια ειδίκευση στη διοργάνωση πάρτι. Μία από τις κορυφαίες της εμπνεύσεις ήταν όταν πριν από μερικά χρόνια, στην ονομαστική εορτή του Πέτρου και εντελώς κρυφά από εκείνον, είχε μετατρέψει την κατοικία τους στη Φιλοθέη σε σκηνικό Bollywood. Τελειομανής και επίμονη, είχε φροντίσει να καλέσει ακόμη και μια επώνυμη αστρολόγο-χαρτομάντισσα, ώστε να καθηλώσει τον εορτάζοντα με τη χαριστική πινελιά ρεαλισμού. Στο μεταξύ εκείνος ζει στη δουλειά του την απόλυτη άνοδο. Τα περιοδικά βγαίνουν το ένα μετά το άλλο και πουλιούνται σαν ζεστό ψωμί, η δύναμή του ως εκφραστή του νέου τρόπου ζωής είναι πια τεράστια και μαζί με αυτά μεγαλώνει και το εγώ του. Αλλά και της Τζένης.\nΟι καβγάδες στο σπίτι αρχίζουν να γίνονται συχνοί, οι κόντρες ξεκινούν από ασήμαντες αφορμές, προσβάλλουν ο ένας τον άλλον λες και θέλουν να πληγώνονται, υπάρχουν στιγμές που γίνονται ανυπόφοροι για το περιβάλλον τους, οι διαφωνίες τους φτάνουν στα άκρα. «Ενα βράδυ είχαμε πάει στο σπίτι τους για φαγητό. Οπως ήμασταν χαλαροί και περνούσαμε ωραία, διότι είναι εξαιρετικοί οικοδεσπότες και οι δυο και σε κάνουν να νιώθεις πάρα πολύ άνετα, είπαμε να παίξουμε παντομίμα για να γελάσουμε. Ξεκινήσαμε, λοιπόν, το παιχνίδι και αντί να γελάσουμε μόνο που δεν βάλαμε τα κλάματα. Αρχισαν να τσακώνονται γιατί η Τζένη δεν έκανε καλά μια παντομίμα, φώναζαν ο ένας στον άλλον και στα καλά καθούμενα ξεκίνησε ένας καβγάς που δεν είχε καμία εξήγηση. Σηκωθήκαμε και φύγαμε άρον άρον. Την επόμενη μέρα μας πήρε τηλέφωνο η Τζένη και μας ζήτησε συγγνώμη. Ενας φίλος που είχε πάει για πρώτη φορά στο σπίτι τους αποφάσισε να μην ξαναπάει ποτέ γιατί αισθάνθηκε πραγματικά πολύ άσχημα», περιγράφει παλιός συνεργάτης του Πέτρου που όλα αυτά τα χρόνια είχε γίνει συχνά μάρτυρας τέτοιων στιγμών εντάσεων. Ισως αυτοί να ήταν και οι λόγοι που πολλές φορές κατά τη διάρκεια του γάμου του Πέτρου και της Τζένης κυκλοφορούσαν φήμες για επικείμενο διαζύγιο. Εκείνοι τις διέψευδαν με μια κοινή εμφάνιση, με ένα δημόσιο φιλί, με μια δήλωση σε μια συνέντευξη. Οχι βέβαια ότι έκρυβαν την ένταση, τη ζήλεια και την κτητικότητα που είχαν ο ένας προς τον άλλον. Στη συνέντευξή της στην εκπομπή «Βράδυ» του Πέτρου πριν από δύο χρόνια, η Τζένη που εμφανίστηκε χιουμοριστικά με μια σκούπα στο χέρι και χόρεψε εκείνον τον περίφημο αισθησιακό χορό ξυπόλητη πάνω στο γραφείο του παρουσιαστή είπε πολλές αλήθειες. Οπως ας πούμε ότι ένα βράδυ που εκείνος αλλού είχε πει ότι θα πήγαινε και αλλού πήγε, τον έκλεισε έξω από το σπίτι ή ότι από τη δεύτερη κιόλας χρονιά του γάμου τους είχε αρχίσει να σκέφτεται τον χωρισμό. «Δεν είναι εύκολος άνθρωπος ο Πέτρος», σημειώνει φίλος του. «Οποιος τον έχει ζήσει, ξέρει ότι είναι ένας πάρα πολύ καλός και δίκαιος άνθρωπος, ο οποίος, όμως, έχει μονίμως μεγάλη ένταση και νεύρα τα οποία ξεσπάει αδιακρίτως και χωρίς να σκέφτεται ότι μπορεί να σε προσβάλει. Επειδή είναι καλός και δίκαιος άνθρωπος τον συγχωρείς, αλλά όταν ζεις μαζί του 24 ώρες το 24ωρο και έχεις μεγαλώσει δίπλα του, άρα κάποιες από τις συνήθειές του θα έχεις πάρει, τότε είναι λογικό να τσακώνεσαι και να θέλεις να ανοίξεις την πόρτα και να φύγεις», συμπληρώνει.\nΒρέθηκαν ξανά στη Φτελιά για τα γενέθλια του γιου τους\nΗ σκοτεινή εποχή της κατάρρευσης του εκδοτικού συγκροτήματος του Πέτρου βρίσκει το ζευγάρι σε μια όχι και τόσο καλή περίοδο για τη σχέση τους. Είναι ήδη βαθιά πληγωμένοι ο ένας από τον άλλον, όπως υποστηρίζουν άνθρωποι που τους ξέρουν καλά. Τα γεγονότα, όμως, είναι τόσο καταιγιστικά, που τα συναισθήματα αναγκαστικά μπαίνουν στην άκρη. Είναι η στιγμή που το ζευγάρι πρέπει να σκεφτεί την επιβίωσή του. «Τότε για πρώτη φορά νομίζω ότι ο Πέτρος συνειδητοποίησε ότι η Τζένη μεγάλωσε. Δεν είναι το 25χρονο μοντέλο που γνώρισε. Μπορεί να ήξερε ότι είναι μια εξαιρετική μάνα και πάρα πολύ υπεύθυνη με τα παιδιά της, αλλά είμαι σίγουρη ότι δεν ήξερε ότι μπορούσε να διαχειριστεί μια τέτοια κρίση. Κατέρρεε το σύμπαν και ο Πέτρος είχε παγώσει», λέει φίλη της οικογένειας. Η Τζένη σχεδόν μετακομίζει στο γραφείο της Imako και αναλαμβάνει τη θέση του Πέτρου. Κοιτάζει τα οικονομικά, τις αποθήκες, τα εμπορικά, ψάχνει αρχεία, επιταγές και λεφτά. Οι κακές γλώσσες λένε ότι αυτά τα κάνει συνδυάζοντας τις συμβουλές δικηγόρων, οικονομικών συμβούλων, επιχειρηματιών φίλων του Πέτρου που θέλουν να βοηθήσουν, αλλά και μιας κυρίας που ασχολείται με το φενγκ σούι. Την ώρα που η αυτοκρατορία της οικογένειας καταστρεφόταν παίρνοντας μαζί της στο κενό και πάρα πολλούς ανθρώπους, η Τζένη Μπαλατσινού μαζί με τις αλλαγές στη δομή και τη διοίκηση της εταιρείας άλλαζε και τη διακόσμηση του κτιρίου σύμφωνα με τις αρχές του φενγκ σούι. Γι’ αυτό και στον διάδρομο της εισόδου τοποθετήθηκαν στο πάτωμα αυτοκόλλητα με διάφορα σχήματα τα οποία θα έφερναν καλή ενέργεια στον χώρο και το ισόγειο που στέγαζε το γραφείο της μύριζε λιβάνι που ζάλιζε τους ήδη απλήρωτους εργαζομένους. «Εχει κάποιες τέτοιες εμμονές, ωστόσο δεν νομίζω ότι αυτό είναι το πρόβλημα. Στο κάτω-κάτω εκεί μέσα επικρατούσε χάος. Οι άνθρωποι που δούλευαν είχαν μείνει όμηροι της κατάστασης, ο Πέτρος τα είχε χάσει και δεν ήξερε από πού ν’ αρχίσει και η Τζένη είχε σηκώσει τα μανίκια και έτρεχε γεμάτη πανικό από το οικονομικό στο εμπορικό τμήμα προκειμένου να σώσει τα τελευταία περιουσιακά στοιχεία και κυρίως να φροντίσει να μην μπλέξει ο Πέτρος ακόμη περισσότερο. Ε, τώρα άμα άναβε και κάνα καντήλι ή κρεμούσε κανένα καθρεφτάκι για το καλό φενγκ σούι, τι έγινε; Δεν ήταν αυτό το θέμα», λέει πρώην στέλεχος της Imako. Τέλη του 2011 ο Κωστόπουλος, σκιά του πληθωρικού εαυτού του, περιφερόταν στους διαδρόμους της υπό κατάρρευση εκδοτικής του εταιρείας, εξομολογούμενος σε όποιον είχε διάθεση να τον ακούσει ότι «δεν έπρεπε να το έχω κάνει αυτό στη γυναίκα και τα παιδιά μου». Εννοούσε ότι κακώς είχε επενδύσει στην καταδικασμένη Imako τα τελευταία του -κατά δική του δήλωση- αποταμιευμένα κεφάλαια. Η Τζένη, ωστόσο, παρόλο που δεν συμφωνούσε με την απεγνωσμένη κίνηση του Πέτρου, τον στήριξε με όλες τις δυνάμεις της. Ενώ η ίδια ήταν επιμελώς απούσα από τις επιχειρηματικές δραστηριότητες του Κωστόπουλου και ουδέποτε αναμείχτηκε με τα διοικητικά της εταιρείας, στις τελευταίες ημέρες της άλλοτε ισχυρής εκδοτικής επιχείρησης ανέλαβε τον ρόλο «αντ’ αυτού», σε μια ύστατη προσπάθεια να υποκαταστήσει τον σύζυγό της και να αποτρέψει το ναυάγιο. Ο Πέτρος, παρά την ελεύθερη πτώση του στην κατάθλιψη, την κατρακύλα στο αλκοόλ και τα ψυχοφάρμακα, επαναλάμβανε εκείνη την περίοδο ότι «ανακάλυψα μια άλλη Τζένη. Ούτε εγώ δεν περίμενα ότι είχα τέτοιο λιοντάρι δίπλα μου». Την ίδια περίοδο στο σπίτι της οικογένειας Κωστόπουλου η κατάσταση είναι ακόμη πιο χαοτική. Ο Πέτρος είναι σε πολύ κακή ψυχολογική κατάσταση. Του είναι αδύνατον ακόμη και να σηκωθεί από το κρεβάτι. Το τηλέφωνό του χτυπάει συνεχώς από απλήρωτους προμηθευτές, εργαζομένους, τράπεζες κ.ο.κ. Με τους λίγους ανθρώπους που μιλάει λέει ότι σκέφτεται ακόμη και να βάλει τέρμα στη ζωή του. Αργότερα σε συνέντευξή του είπε ότι μόνο το γέλιο του γιου του, που δεν είχε ιδέα για όλα αυτά που συνέβαιναν, μια που ήταν μόνο 5 χρονών, και πολύ απλά το μόνο που ήθελε ήταν να παίξει με τον μπαμπά του, τον έσωσε από τον θάνατο, όπως και η σκέψη των δύο κοριτσιών του που του είχαν γράψει τότε δημόσια ότι «πλούσιος δεν είναι ο πατέρας που έχει τα χέρια του γεμάτα από λεφτά. Είναι αυτός ο πατέρας που έχει στα χέρια του τα παιδιά του». Η Τζένη δεν ξέρει πώς να βοηθήσει και προσπαθεί να τον ταρακουνήσει και να του θυμίσει ποιος είναι. Να αντιδράσει. Να σηκωθεί από το κρεβάτι και να πάει να διορθώσει τα πράγματα. Και τα καταφέρνει. Ο Πέτρος πραγματικά σηκώνεται και ξεκινάει από την αρχή. Αλλά στη ζωή τους τίποτα δεν είναι πια ίδιο. Και τώρα ήρθε η ώρα να αντιμετωπίσουν ο ένας τον άλλον. Και να κοιταχτούν στα μάτια αληθινά.\nΓια τα γενέθλια του γιου τους, προχθές, την Παρασκευή, η Τζένη πήγε από την Πάτμο στη Μύκονο, όπου όλη η οικογένεια γευμάτισε σε γνωστό εστιατόριο, με το πρώην πια ζευγάρι να μην κρύβει την αμηχανία του\nΟ επαναπροσδιορισμός, λοιπόν, της επαγγελματικής τους ζωής όπως είναι φυσικό προκάλεσε και τον επαναπροσδιορισμό της προσωπικής τους ζωής. «Η Τζένη είχε πολλά να κατηγορήσει τον Πέτρο, κυρίως ότι λόγω των κακών χειρισμών του στην εταιρεία άφησε να δημιουργηθεί αυτό το τεράστιο πρόβλημα που δεν λύθηκε και δεν θα λυθεί ποτέ. Από την άλλη, ακόμη και τώρα αν τη ρωτήσεις, θα σου πει ότι ο Πέτρος είναι ο καλύτερος άνθρωπος που γνώρισε ποτέ και γι’ αυτό του συνέβησαν όλα αυτά που του συνέβησαν. Εμπιστεύτηκε λάθος ανθρώπους και πήρε λάθος αποφάσεις, αλλά όχι για να κάνει κακό», λέει φίλος της οικογένειας που έχει περάσει πολλά βράδια στο σπίτι του ζευγαριού στη Μύκονο, αυτό το σπίτι που πουλήθηκε πέρυσι και ανακαινίζεται φέτος από τους νέους του ιδιοκτήτες. Η πώληση ενός κομματιού της ζωής της οικογένειας δεν διευκόλυνε καθόλου τα πράγματα στη σχέση του ζευγαριού, αν και τότε η Τζένη είχε εκμυστηρευτεί σε μια φίλη της ότι την είχε κουράσει όλη αυτή η παραφιλολογία «για τη δήθεν χλιδάτη ζωή που εξακολουθούμε να ζούμε στη Μύκονο, έχοντας αφήσει πίσω μας απλήρωτους εργαζομένους και προμηθευτές». Και με μια μεγάλη δόση συναισθηματισμού συνέχισε φιλοσοφώντας: «Οταν πήγα στο σπίτι στη Μύκονο να μαζέψω τα πράγματά μας είδα ένα αρχείο με φωτογραφίες από όλα τα καλοκαίρια που περάσαμε εκεί. Συγκινήθηκα, αλλά βλέποντας όλους αυτούς τους ανθρώπους που κοιμήθηκαν τόσα βράδια εκεί, συνειδητοποίησα ότι τελικά αυτό που έχει σημασία είναι οι σχέσεις που χτίζεις και όχι οι τοίχοι. Είδα ότι αυτό που μου έμεινε από τις φωτογραφίες ήταν τα παιδιά μου, ο άντρας μου και οι αγαπημένοι μας φίλοι που είναι ακόμη στη ζωή μας. Ολοι οι άλλοι ήταν περαστικοί, όπως περαστικά είναι και όλα τα υλικά».\nΟι ισορροπίες μετά τον χωρισμό\nΠληροφορίες λένε ότι η Τζένη και ο Πέτρος δεν έχουν αποφασίσει αν θα κρατήσουν το σπίτι της Φιλοθέης, παρόλο που το έχουν νοικιάσει από την τράπεζα μέχρι το 2019. Ετσι κι αλλιώς στα επόμενα δύο χρόνια οι μεγάλες κόρες τους θα φύγουν για σπουδές και μόνο ο μικρός γιος τους θα μείνει μαζί τους. Το θέμα είναι ότι ίσως να μη χρειάζονται πια ένα σπίτι-μεγαθήριο. «Σ’ αυτά τα σπίτια, τα τόσο μεγάλα, οι άνθρωποι δεν νιώθουν καλά», λέει φίλη και των δύο. «Ο Πέτρος κάθεται σ’ ένα συγκεκριμένο σημείο στο σαλόνι και η Τζένη πάντα στο δωμάτιο. Εχουν ένα τόσο μεγάλο σπίτι και στην ουσία ο καθένας βρίσκει μια μικρή φωλιά για να νιώσει άνετα. Κανείς δεν είναι ευτυχισμένος σε ένα σαλόνι 150 τετραγωνικών», συμπληρώνει. Αλήθεια είναι. Οπως ότι ο Πέτρος και η Τζένη πρέπει να μαζέψουν τις καλές αναμνήσεις τους. Να ξεχάσουν τα νεύρα, τις εντάσεις, τις άδικες προσβολές. Να θυμηθούν τα ταξίδια τους, τις ωραίες στιγμές με τα παιδιά τους, τις ωραίες βραδιές στα σπίτια τους. «Αυτό κάνουν», λέει φίλη της Τζένης. «Κάθονται ώρες ολόκληρες, ειδικά τον τελευταίο χρόνο που συζητούσαν ανοιχτά πια μεταξύ τους για το ενδεχόμενο διαζυγίου και αναπολούσαν τις καλές στιγμές προσπαθώντας να κλείσουν τις πληγές τους, ακόμη κι αυτές που δημιούργησαν άθελα ο ένας στον άλλον. Γι’ αυτό και τους τελευταίους μήνες δεν καβγάδιζαν όπως παλιά. Ούτε άκουγες να φωνάζουν. Είχαν κάνει ειρήνη με τις αποφάσεις τους», συμπληρώνει. Αυτή η ηρεμία αντικατοπτριζόταν και στην τηλεοπτική τους σχέση. Αν εξαιρέσεις κάποιες άτυχες στιγμές του Πέτρου που αποτυπώθηκαν στην κάμερα με έναν όχι και τόσο χαριτωμένο τρόπο (ατάκες του τύπου «σκάσε πια, όλο μιλάς» προς την Τζένη), η τρυφερότητα ανάμεσά τους και η βαθιά αγάπη συγκινούσε ακόμη και τους καλεσμένους. «Υπήρχαν και στιγμές καβγάδων, αλλά ήταν από εκείνους που συμβαίνουν ανάμεσα σε ανθρώπους που δουλεύουν μαζί. Οποιος ξέρει τον Πέτρο, ξέρει πόσο ανταγωνιστικός είναι κι αυτό είναι και κομμάτι της γοητείας του. Αυτό που λατρεύεις να μισείς σ’ αυτόν», λέει συνεργάτης του.\nΟι τελευταίες κοινές φωτογραφίες του ζευγαριού που κυκλοφόρησαν στα περιοδικά τραβήχτηκαν περίπου 4 ημέρες πριν από την ανακοίνωση της απόφασής τους να χωρίσουν. Ξέροντας και οι δύο πολύ καλά το τι θα ακολουθούσε, έδωσαν ένα ραντεβού στο «Gaspar» του Ψυχικού για να κάνουν μια τελευταία κουβέντα, να αποχαιρετήσουν ο ένας τον άλλον για τις χωριστές καλοκαιρινές διακοπές τους (στη Μύκονο εκείνος, στην Πάτμο εκείνη) και να του δώσει η Τζένη οδηγίες για το τι πρέπει να αγοράσει από το φαρμακείο για τον γιο τους. Κάποιος που τους είδε λέει ότι τους άκουσε να λένε: «Ο, τι κι αν συμβεί, ό, τι κι αν πούνε, μη μασήσεις. Μη φοβηθείς και μη στενοχωρηθείς. Θα πουν πολλά και να είσαι δυνατή. – Κι εσύ το ίδιο...».\nΤο πρώην ζευγάρι ξαναβρέθηκε τελικά, έστω και για μία ημέρα, προχθές, την Παρασκευή, στη Μύκονο για να γιορτάσει όλη η οικογένεια τα γενέθλια του γιου τους. Η Τζένη έφυγε από την Πάτμο όπου έχει αγοράσει ένα παλαιό οίκημα στη Χώρα που βρίσκεται ακόμα υπό επισκευή και βρέθηκε στο κάποτε αγαπημένο της νησί αφού με την πώληση του σπιτιού, η Μύκονος «της τελείωσε». Ο Πέτρος, η Τζένη, τα τρία παιδιά τους, η γυναίκα που τα φροντίζει, η Σοφία, και ο αρχιτέκτοντας Απόστολος Στεργιόπουλος που είναι συνέχεια δίπλα στον Κωστόπουλο αυτές τις μέρες στο νησί γευμάτισαν στο εστιατόριο «Alemagou» στη Φτελιά της Μυκόνου όπου τους εντόπισε ο φωτογραφικός φακός του «ΘΕΜΑτος». Τα βλέμματα όλων πάνω τους, η αμηχανία στα δικά τους εμφανής και η ατμόσφαιρα στο τραπέζι κάπως μελαγχολική. Η Τζένη πολύ σύντομα θα βρίσκεται πάλι στην Πάτμο, με λίγους αγαπημένους της ανθρώπους, θα κολυμπάει, θα κάνει τζετ σκι, θα διαβάζει και θα αποσύρεται στο κομψό ξενοδοχείο «Αρχονταρίκι» όπου διαμένει και ο Πέτρος θα κάνει το δικό του πρόγραμμα, με λίγους ανθρώπους δίπλα του, χωρίς διάθεση για ξεφαντώματα και πλάκες. Ισως να θυμάται την περίφημη ατάκα που είχε πει κάποτε σε συνέντευξή του όταν τον ρώτησε ο δημοσιογράφος αν φοβάται μήπως τον διώξει η Μπαλατσινού: «Αυτός ο κίνδυνος πάντα υπάρχει. Τον άντρα είναι καλύτερα να τον διώχνει μια γυναίκα». Και κάπως έτσι τελείωσε η ιστορία του Πέτρου και της Τζένης, με μια τέτοια φράση αγάπης και σεβασμού. Και αν ρωτήσεις γιατί χώρισαν, η απάντηση είναι απλή: Ο Πέτρος και η Τζένη χώρισαν γιατί σταμάτησαν να είναι ερωτευμένοι ο ένας με τα μειονεκτήματα του άλλου. Κάτι το οποίο συμβαίνει και στα μικρά και στα μεγάλα σπίτια.


ΠΟΥ: «Δεν προστατεύει το αλκοόλ από τον κορωνοϊό» (φώτο) | Pronews\nΗ αλήθεια είναι ότι τα έχουμε δει όλα με τον κορωνοϊό, όμως δεν περιμέναμε ποτέ ότι ο Παγκόσμιος Οργανισμός Υγείας (ΠΟΥ), θα έκανε τέτοια ανάρτηση. Συγκεκριμένα ο ΠΟΥ αναφέρθηκε στο Facebook στην κατανάλωση αλκοόλ, η οποία όπως υποστηρίζει δεν προστατεύει ενάντια στον κορωνοϊό.\n«Είναι γεγονός: Η κατανάλωση αλκοόλ ΔΕΝ σας προστατεύει ενάντια στον COVID-19 και μπορεί να είναι επικίνδυνη.\nΗ συχνή ή υπερβολική κατανάλωση αλκοόλ μπορεί να αυξήσει τον κίνδυνο για προβλήματα υγείας», έγραψε.\nΗ ανάρτηση έχει γίνει viral με πάνω από 39.000 likes και 4.500 σχόλια χρηστών του Facebook.


Αθήνα — Μάρμαρα, απόσταση μεταξύ των πόλεων (km, mi), Οδηγίες οδήγησης, δρόμος\nΑθήνα — Μάρμαρα Απόσταση μεταξύ των πόλεων, Οδηγίες οδήγησης, δρόμος\nΑπόσταση μεταξύ των πόλεων Αθήνα, Αττική, Ελλάδα και Μάρμαρα, Ελλάδα σε δημόσιους δρόμους είναι — χιλιόμετρα ή μίλια. Η απόσταση μεταξύ των σημείων στα συντεταγμένες — 169 χιλιόμετρα ή 101.4 μίλια. Για να ξεπεραστεί αυτή η απόσταση με μέση ταχύτητα του οχήματος 80 χλμ/ώρα απαιτούν — 2.1 ώρα ή 126.8 λεπτά.\nΟδηγίες οδήγησης Αθήνα — Μάρμαρα\nΕλλάδα, Μάρμαρα, Ελλάδα


Νέα καταδίκη της Ελλάδας για τις συνθήκες κράτησης στις φυλακές\nΝέα καταδικαστική απόφαση για την Ελλάδα στο θέμα των συνθηκών κράτησης στις φυλακές της χώρας έλαβε το Ευρωπαϊκό Δικαστήριο των Ανθρωπίνων Δικαιωμάτων στο Στρασβούργο. Η υπόθεση αφορά 16 κρατούμενος των φυλακών Ναυπλίου, (10 Ελληνες, δύο Ρουμάνους, δύο Ουκρανούς, ένα Τούρκο κι έναν Αμερικάνο), οι οποίοι προσέφυγαν στο Ευρωπαϊκό Δικαστήριο καταγγέλλοντας τις συνθήκες κράτησης και συγκεκριμένα τη στενότητα του χώρου, λόγω υπερπληθυσμού. «Πρόκειται για παραβίαση του άρθρου 3 της σύμβασης για τα ανθρώπινα δικαιώματα, που ορίζει ότι κανένας άνθρωπος δεν θα πρέπει να υφίσταται απάνθρωπη, ατιμωτική επιχείρηση ή βασανιστήρια», δήλωσε στο «kathimerini.gr» ένας εκ των δικηγόρων της υπόθεσης και αναπληρωτής καθηγητής στο πανεπιστήμιο Μακεδονίας, κ. Κωνσταντίνος Τσιτσελίκης.\nΗ συγκεκριμένη ετυμηγορία εντάσσεται σε μία σειρά αποφάσεων, καθώς το Ευρωπαϊκό Δικαστήριο, όπως επισημαίνει ο κ. Τσιτσελίκης, έχει διαπιστώσει ανάλογες παραβιάσεις τα τελευταία περίπου πέντε χρόνια και σε άλλες φυλακές της Ελλάδας, όπως του Κορυδαλλού, της Κομοτηνής, των Ιωαννίνων, της Θεσσαλονίκης και της Τρίπολης. «Οι παραβιάσεις αφορούσαν εκτός από τη στενότητα του χώρου και την ελλιπή ιατροφαρμακευτική περίθαλψη των τροφίμων», προσθέτει ο δικηγόρος που έχει αναλάβει την υπόθεση από κοινού με τον κ. Αντώνη Σπάθη. Σύμφωνα με την απόφαση, θα πρέπει να καταβληθεί αποζημίωση ύψους 5.000-15.000 ευρώ σε κάθε κρατούμενο – προσφεύγοντα που υπέστη τη βλάβη, εξαιτίας της παραβίασης του άρθρου 3 και η οποία θα καθοριστεί ανάλογα με τον χρόνο κράτησης του κάθε ατόμου. Παράλληλα, η χώρα υποχρεούται να μεριμνήσει ώστε να μην δημιουργηθούν στο μέλλον οι συνθήκες που ευνοούν την παραβίαση του συγκεκριμένου δικαιώματος. «Υπάρχει κακό προηγούμενο με τις φυλακές Ιωαννίνων, όπου το δικαστήριο διαπίστωσε τρεις φορές παραβίαση και έκανε έντονη σύσταση στην Ελλάδα αναφέροντας ότι παραβιάζει με τρόπο δομικό το άρθρο 3», καταλήγει ο κ. Τσιτσελίκης. (kathimerini.gr)


Το μάθημα Μάρκετινγκ Υπηρεσιών έχει ως σκοπό την εξοικείωση τον φοιτητή/ την φοιτήτρια με τις ιδιαιτερότητες του μάρκετινγκ των υπηρεσιών σε σχέση με το μάρκετινγκ των προϊόντων.\nΗ θεματολογία του μαθήματος περιλαμβάνει 3 βασικές ενότητες: 1) βασικά χαρακτηριστικά των υπηρεσιών καθώς και της στρατηγικής μάρκετινγκ στον τομέα των υπηρεσιών (πχ. Service orientation), 2) δημιουργία και διάθεση υπηρεσιών που ικανοποιούν τις ανάγκες και επιθυμίες του καταναλωτή (πχ. Interactive services marketing και customer-firm value co-production), και 3) διοίκηση του μάρκετινγκ υπηρεσιών στην επιχείρηση ή οργανισμό (πχ. Service oriented organizations).\nΤο μάθημα θα δώσει έμφαση στην πελατοκεντρική προσέγγιση του μάρκετινγκ υπηρεσιών βάσει της οποίας η κάθε επιχείρηση-οργανισμός καλείται να ξεχωρίσει από τον ανταγωνισμό προσφέροντας μοναδικές εμπειρίες κατανάλωσης στους πελάτες της.\nLovelock, C. and Wirtz J., (2021). Services Marketing: People, Technology, Strategy, 9th Edition, World Scientific Publishing Company.


Giveaway of the Day in Greek — Wise Registry Cleaner Pro 10.2.1\nΑξιολόγηση Χρηστών: 63 (74%) 22 (26%) Σχολιάστε\nWise Registry Cleaner Pro 10.2.1 ήταν διαθέσιμο ως προσφορά στις 29 Απριλίου 2019!\nΚατεβάστε τη δοκιμαστική έκδοση Wise Registry Cleaner Pro 10.2.1\nΔιορθώσετε Προβλήματα του Μητρώου και να Ενισχύσει την Απόδοση του ΥΠΟΛΟΓΙΣΤΉ Σας\nΗ Πρακτική Backup/Restore Το Χαρακτηριστικό\nΠρογραμματισμένη Αυτόματη Καθαρισμού Μητρώου\nΣύστημα Tune-up Βελτιστοποιεί τις Ρυθμίσεις του Συστήματος για Καλύτερη Απόδοση\nΠροσαρμόσιμη Εκκαθάριση Επιλογές για Προχωρημένους Χρήστες\nΣχόλια σχετικά με το Wise Registry Cleaner Pro 10.2.1\nRoger – Last year – Βρήκατε αυτό το σχόλιο χρήσιμο? ναι | όχι (+32)\nBen Anji – Last year – Βρήκατε αυτό το σχόλιο χρήσιμο? ναι | όχι (+26)\nBlackhat – Last year – Βρήκατε αυτό το σχόλιο χρήσιμο? ναι | όχι (+25)\nPeter Pannupizza – Last year – Βρήκατε αυτό το σχόλιο χρήσιμο? ναι | όχι (+17)\ndoobo – Last year – Βρήκατε αυτό το σχόλιο χρήσιμο? ναι | όχι (+16)


Υδραγωγείο | Εργατική Λέσχη Νέας Ιωνίας | Page 73\nΑπέναντι στη μιζέρια, την καταπίεση, την μοναξιά κ την αδιαφορία… …ανοίγουμε την λέσχη σήμερα, 31/12 από τις 22:30 και μετά και… διασκεδάζουμε συλλογικά, όμορφα και φτηνά! …υποδεχόμαστε το νέο έτος κ ευχόμαστε το 2014 να είναι ένα έτος με …365 μέρες ορμής, τόλμης, αλληλεγγύης, επιμονής, και αποφασιστικότητας …. Ο σωστός χρόνος είναι αυτός που εμείς θα ορίσουμε …\n« First« 70 71 72 73 74 75 76 »Last »


Απο Την Αλβανια Στην Ελλαδα - Κοινωνιολογια (BKS.0447137)\nΑρχική > Βιβλία > Κοινωνικές Επιστήμες > ΑΠΟ ΤΗΝ ΑΛΒΑΝΙΑ ΣΤΗΝ ΕΛΛΑΔΑ\nΠΑΠΑΓΕΩΡΓΙΟΥ ΒΑΣΙΛΙΚΗ στην κατηγορία ΚΟΙΝΩΝΙΟΛΟΓΙΑ\nΣυγγραφέας: ΠΑΠΑΓΕΩΡΓΙΟΥ ΒΑΣΙΛΙΚΗ\nΤΟΠΟΣ ΚΑΙ ΤΑΥΤΟΤΗΤΑ ΔΙΑΠΟΛΙΤΙΣΜΙΚΟΤΗΤΑ ΚΑΙ ΕΝΣΩΜΑΤΩΣΗ\nΗ πρόσφατη - μετά το 1990 - αλβανική μετανάστευση προς την Ελλάδα υπήρξε εντυπωσιακή λόγω του πληθυσμιακού όγκου που μετακινήθηκε και ιδιαίτερη για έναν επιπλέον λόγο: για τον προσανατολισμό μόνιμης εγκατάστασης και τους ισχυρούς δεσμούς με το νέο περιβάλλον που ανέπτυξε ένα μεγάλο μέρος των μεταναστών από την Αλβανία.\nΗ μελέτη της Βασιλικής Παπαγεωργίου, βασισμένη σε εντατική και μακροχρόνια εθνογραφική έρευνα, φωτίζει όψεις αυτού του ζητήματος, εστιάζοντας σε μια συγκεκριμένη μεταναστευτική ομάδα, αυτή των εθνοτικά Ελλήνων της Αλβανίας (''Βορειοηπειρωτών''). Προσφέροντας μια ανθρωπολογική θεώρηση της μεταναστευτικής εμπειρίας, που μεθοδολογικά προκρίνει την προσέγγιση μικροεπιπέδου - διαπλέκεται, ωστόσο, και διασυσχετίζεται με ευρύτερα πλαίσια αναφοράς μακροεπιπέδου -, επιχειρεί να καλύψει ένα σχετικό κενό στην ελληνική βιβλιογραφία των μεταναστευτικών μελετών.\nΈτσι, το βιβλίο συνομιλεί με την πιο πρόσφατη κοινωνική θεωρία που έχει αναπτυχθεί σε μια αγγλόφωνη, κυρίως, βιβλιογραφία γύρω από την επεξεργασία των εννοιών του τόπου, του πολιτισμού, της ταυτότητας σε συνθήκες μετακίνησης, και της ενσωμάτωσης, ως κοινωνικής και πολιτισμικής σχέσης των μεταναστών με τα νέα περιβάλλοντα όπου εγκαθίστανται. Ταυτόχρονα, τοποθετείται κριτικά πάνω στο ζήτημα της πολιτισμικής διαφοράς και των κινδύνων υποστασιοποίησής της από έναν άκρατο πολιτισμικό σχετικισμό που λανθάνει συχνά στις θεωρητικές προσεγγίσεις των μεταναστευτικών μελετών.\nΑΠΟ ΤΗΝ ΑΛΒΑΝΙΑ ΣΤΗΝ ΕΛΛΑΔΑ (BKS.0447137)\nΑΠΟ ΤΗΝ ΑΛΒΑΝΙΑ ΣΤΗΝ ΕΛΛΑΔΑ BKS.0447137 ΠΑΠΑΓΕΩΡΓΙΟΥ ΒΑΣΙΛΙΚΗ ΠΑΠΑΓΕΩΡΓΙΟΥ ΒΑΣΙΛΙΚΗ ΚΟΙΝΩΝΙΟΛΟΓΙΑ ΑΠΟ ΤΗΝ ΑΛΒΑΝΙΑ ΣΤΗΝ ΕΛΛΑΔΑ


ΠΡΟΓΡΑΜΜΑ ΤΗΛΕΟΡΑΣΗΣ | Οι ταινίες της ημέρας Κυριακής 11ης Νοεμβρίου 2017 – CAMERA STYLO ONLINE\nΑμερικανική ταινία των Τζόελ και Ίθαν Κοέν, με τους Τζος Μπρόλιν, Τζορτζ Κλούνεϊ, Τσάνινγκ Τέιτουμ. Ένα στέλεχος χολιγουντιανού στούντιο της δεκαετίας του ’50, με αποστολή να «διορθώνει» ό,τι πηγαίνει στραβά με τους σταρ και την ιδιωτική τους ζωή, πρέπει να βρει τι απέγινε ο πρωταγωνιστής ενός ιστορικού έπους, ο οποίος απήχθη μυστηριωδώς.\n[Οι Κοέν κοιτάζουν νοσταλγικά όσο και βαθιά σαρκαστικά μια βρόμικη βιομηχανία που την ίδια στιγμή είναι και υψηλή τέχνη, ένα σωρό «μικρούς» ανθρώπους που μεγαλουργούν ως καλλιτέχνες κι έναν αντιδραστικό μηχανισμό, τα προϊόντα του οποίου κρύβουν, όπως εξηγούν οι κομουνιστές σεναριογράφοι, προοδευτικά μηνύματα και τολμηρά «δεύτερα επίπεδα». Γεμάτη απ’ αυτά, αν και για το mainstream κοινό δεν αποτελεί κάτι περισσότερο από μια σινεφίλ φάρσα, η ταινία συνδέει ιδιοφυώς το χριστιανικό δόγμα με τη χολιγουντιανή δομή και λειτουργία (Πατήρ, Υιός και Άγιο Πνεύμα) και σχολιάζει καυστικά όλη την πολιτικοκοινωνική διάρθρωση της μεταπολεμικής Αμερικής (ο ένας και μοναδικός Μαύρος κομπάρσος, η περιθωριακή θέση των γυναικών, αλλά και το όνομα της εταιρείας Capitol – έμμεση αναφορά(;) στο μαρξιστικό «Κεφάλαιο»). Υποψηφιότητα για Όσκαρ σχεδιασμού παραγωγής.]


Μαρίνα Ψάλτη: «Είχα ακούσει κάποια πράγματα, αλλά όχι σε τέτοιο μέγεθος και έκταση»... - Tvnea.com ©\nHome / Διάφορα / Μαρίνα Ψάλτη: «Είχα ακούσει κάποια πράγματα, αλλά όχι σε τέτοιο μέγεθος και έκταση»...\ntvnea newsroom 12/27/2021 09:00:00 π.μ. Διάφορα\nΜαρίνα Ψάλτη: «Είχα ακούσει κάποια πράγματα, αλλά όχι σε τέτοιο μέγεθος και έκταση»... Reviewed by tvnea newsroom on 12/27/2021 09:00:00 π.μ. Rating: 5


Σύγχρονα συγχωροχάρτια στο Άγιον Όρος! - ΕΚΚΛΗΣΙΑ ONLINE\nΣάββατο, 21 Μαΐου 2022 18:46\nΑρχική » ΝΕΑ » Σύγχρονα συγχωροχάρτια στο Άγιον Όρος!\nΜία ιστοσελίδα στο διαδίκτυο που διοργανώνει προσκυνήματα στο Άγιον Όρος (μάλλον απευθύνεται κυρίως σε Ρωσόφωνους), προσφέρει την κάτωθι υπηρεσία στους πελάτες της.\nΕσπερινός της Σαμαρείτιδος και Τιμία Κάρα Αγίου Βησσαρίωνος ΤΩΡΑ - Πανηγυρίζουν τα Τρίκαλα τον Πολιούχο τους Άγιο Βησσαρίωνα LIVEΠως ανακάλυψε η Αγία Ελένη τον Σταυρό του Κυρίου; Τι συνέβη;\nΆγιος Παΐσιος ο Αγιορείτης: Για να χαίρεται κανείς αληθινά, πνευματικά, πρέπει να αγαπάει, και για να αγαπάει, πρέπει να πιστεύη.


Επίσκεψη του Αλέξη Χαρίτση σε Δράμα και Καβάλα\nΠρώτη καταχώρηση: Κυριακή, 3 Ιουλίου 2016, 16:06\nΗ κυβέρνηση θα προβεί σε όλες τις απαραίτητες ενέργειες ώστε να διασφαλίσει τα συμφέροντα των εργαζόμενων στην εταιρεία «Ελληνικά Λιπάσματα & Χημικά», συμφερόντων Λαυρεντιάδη, ανέφερε ο Υφυπουργός Οικονομίας, Ανάπτυξης και Τουρισμού, Αλέξης Χαρίτσης, σε συνάντηση με τους εργαζόμενους της εταιρείας στο πλαίσιο επίσκεψής του στην περιοχή της Καβάλας - Δράμας.\nΟι εργαζόμενοι σύμφωνα με την ενημέρωση από το υπουργείο του εξέθεσαν τα πολύ σοβαρά εργασιακά προβλήματα που αντιμετωπίζουν λόγω της κακής διαχείρισης από την ιδιοκτησία της επιχείρησης και ο υφυπουργός δεσμεύτηκε ότι θα θέσει τα προβλήματά τους σε ανώτατο κυβερνητικό επίπεδο.\nΟ κ. Χαρίτσης μετείχε ως κεντρικός ομιλητής σε εκδήλωση του Επιμελητηρίου Δράμας, ενώ παραχώρησε συνέντευξη Τύπου σε τοπικά μέσα ενημέρωσης στην Καβάλα, και επισκέφτηκε την Κοινωνική Συνεταιριστική Επιχείρηση (ΚΟΙΝΣΕΠ) που δραστηριοποιείται στο Δασικό Χωριό Παγγαίου καθώς και τον Αγροτικό Αλιευτικό Συνεταιρισμό Λιμνοθαλασσών Κεραμωτής Καβάλας.\nΣτην ομιλία του, καθώς και στη συνέντευξη Τύπου, ο Υφυπουργός περιέγραψε το νέο τοπίο που διαμορφώνεται στην οικονομία μετά την ολοκλήρωση της αξιολόγησης και τη συμφωνία για τον οδικό χάρτη για το χρέος. Επίσης παρουσίασε τα προγράμματα επιχειρηματικότητας του νέου ΕΣΠΑ, τον νέο Αναπτυξιακό Νόμο, το εθνικό Πρόγραμμα Δημοσίων Επενδύσεων (ΠΔΕ) και το σχέδιο Γιούνκερ.\nΤελευταία ενημέρωση: Κυριακή, 3 Ιουλίου 2016, 16:06


Νέα ομάδα θα κυκλοφορήσει το επόμενο Jailbreak\nΤο τελευταίο εργαλείο για το Jailbreak ήταν πριν από 119 ημέρες και ήταν στο ios 9.0.2 από την ομάδα Pangu. .....\nΑπό τότε δεν έχουμε καμιά νέα πληροφορία με εξαίρεση τους γνωστούς προγραμματιστές ασφαλείας που μας έδειξαν εικόνες επιδεικτικά από την συσκευή τους αλλά δεν πρόκειται ποτέ να κυκλοφορήσουν ένα νέο εργαλείο.\nΛέγεται μάλιστα πως οι ίδιοι δείχνουν τα τρωτά σημεία που βρίσκουν στον κώδικα, στην ίδια την Apple για να τα διορθώσει κάνοντας ακόμη δυσκολότερο ένα πιθανό νεο jailbreak.\nΣήμερα όμως η σελίδα "iDigitalTimes" ισχυρίζεται από καλά πληροφορημένες πηγές πως μια νέα ομάδα έχει ξεκινήσει τις δοκιμές και είναι πολύ πιθανό να έχουμε ένα νέο εργαλείο σύντομα.\nΠληροφορίες για το όνομα αυτής της ομάδας δεν δημοσιεύτηκαν αλλά όπως αναφέρει η σελίδα, γεμάτοι με νέες φιλοδοξίες δουλεύουν επάνω στο ios 9.2 και ios 9.3\nΤελευταία φορά που είχε αργήσει τόσο πολύ να κυκλοφορήσει ένα νέο εργαλείο ήταν στο iphone 5 όπου μείναμε στην σιωπή για 136 ημέρες μέχρι την κυκλοφορία του επόμενου εργαλείου και ελπίζουμε να μην επαναληφθεί.


Ψηφιακή Οικονομία και Οικονομική Πολιτική στην Ελλάδα του 21 ου Αιώνα - PDF\nΨηφιακή Οικονομία και Οικονομική Πολιτική στην Ελλάδα του 21 ου Αιώνα\nDownload "Ψηφιακή Οικονομία και Οικονομική Πολιτική στην Ελλάδα του 21 ου Αιώνα"\n1 Ψηφιακή Οικονομία και Οικονομική Πολιτική στην Ελλάδα του 21 ου Αιώνα του Γκίκα Α. Χαρδούβελη, Οικονομικού Συμβούλου του Πρωθυπουργού, Καθηγητή Χρηματοοικονομικής Πανεπιστημίου Πειραιώς 1. Πρόλογος Η είσοδός μας στη ζώνη του ευρώ σηματοδοτεί το ξεκίνημα μιας νέας εποχής για τη χώρα μας, με κύριο οικονομικό στόχο την πραγματική σύγκλιση. Ενώ η μακροοικονομική πολιτική παραμένει προσηλωμένη στη διασφάλιση της οικονομικής σταθερότητας, το επίκεντρο της οικονομικής μας πολιτικής μετατίθεται πλέον στη μικροοικονομική πολιτική. Η απελευθέρωση των αγορών στις τηλεπικοινωνίες, την ενέργεια και τις μεταφορές, το άνοιγμα των κλειστών επαγγελμάτων, οι ιδιωτικοποιήσεις, η μείωση των γραφειοκρατικών διαδικασιών και εμποδίων, η αναμόρφωση του ασφαλιστικού συστήματος, η μεγαλύτερη ευελιξία στην αγορά εργασίας με ταυτόχρονα αυξημένα μέτρα προστασίας των εργαζομένων, η ριζική φορολογική μεταρρύθμιση που προανήγγειλε ο Πρωθυπουργός για το 2003, αλλά και η συνεχιζόμενη ενδυνάμωση της τοπικής αυτοδιοίκησης είναι πολιτικές που στοχεύουν στη βελτίωση της ανταγωνιστικότητας των επιχειρήσεων, την αύξηση της απασχόλησης, την καλύτερη εξυπηρέτηση του πολίτη, και την προσφορά ποιοτικών προϊόντων και υπηρεσιών στους καταναλωτές σε ανταγωνιστικές τιμές. Στην Ελλάδα ξεκινάει μια δεκαετία ευημερίας με υψηλούς ρυθμούς οικονομικής ανάπτυξης, οι οποίοι διασφαλίζονται τόσο από το σωστό μίγμα οικονομικής πολιτικής που η Κυβέρνηση ακολουθεί με συνέπεια και αξιοπιστία, όσο και από τους υψηλούς ρυθμούς αύξησης των επενδύσεων, που είναι προβλέψιμοι λόγω των δεσμευμένων πόρων του Γ Κοινοτικού Πλαισίου Στήριξης. Στόχος της οικονομικής και κοινωνικής πολιτικής στη χώρα μας είναι η διάχυση αυτής της ευημερίας σε όλους τους πολίτες.\n2 2 Δύο θα είναι οι σημαντικότερες αλλαγές στη ζωή μας τα επόμενα χρόνια. Η πρώτη αλλαγή είναι η εισαγωγή του ευρώ. Από την επόμενη Τρίτη, 2 Ιανουαρίου, η διατραπεζική αγορά, τα ομόλογα και τα έντοκα γραμμάτια του ελληνικού Δημοσίου θα εκφράζονται σε ευρώ. Οι πολίτες θα μπορούν, επίσης, να ανοίγουν λογαριασμό στις τράπεζες σε ευρώ. Από την επόμενη Τετάρτη, 3 Ιανουαρίου, οι τιμές στο χρηματιστήριο θα είναι σε ευρώ. Επίσης, μέσα στο 2001, οι τιμές των προϊόντων στα καταστήματα θα αναγράφονται τόσο σε δραχμές όσο και σε ευρώ ώστε οι πολίτες να συνηθίσουν τις νέες τιμές. Το ευρώ, όμως, θα κυκλοφορήσει σε φυσική μορφή το Το πρώτο δίμηνο του 2002 θα γίνει και η τελική απόσυρση των δραχμικών κερμάτων και χαρτονομισμάτων. Η δεύτερη μεγάλη αλλαγή, η οποία ήδη συντελείται, είναι η ψηφιακή οικονομία. Η ψηφιακή οικονομία είναι σήμερα η κινητήρια δύναμη της παγκοσμιοποίησης. Στο παρελθόν, παγκοσμιοποίηση σήμαινε απλώς ελεύθερη διεθνή διακίνηση αγαθών, υπηρεσιών, κεφαλαίου και ανθρώπινου δυναμικού. Σήμερα, παγκοσμιοποίηση σημαίνει, επιπλέον, και διεθνή εύκολη πρόσβαση στην πληροφορία μέσω του διαδικτύου. Πράγματι, το ηλεκτρονικό ταχυδρομείο, το ηλεκτρονικό εμπόριο και η εν γένει γρήγορη και αποτελεσματική διαβίβαση μηνυμάτων και εντολών αλλάζουν δραματικά τις έννοιες του χρόνου και του γεωγραφικού χώρου, καθώς καταργούν τις φυσικές και χρονικές αποστάσεις μεταξύ των ανθρώπων. Η ψηφιακή οικονομία μεταβάλλει και τη φύση των οικονομικών σχέσεων μεταξύ επιχειρήσεων και καταναλωτών, επιχειρήσεων και εργαζομένων, αλλά και επιχειρήσεων με άλλες επιχειρήσεις, ενώ έχει σημαντικές επιπτώσεις στη διάρθρωση της παραγωγής και το εργασιακό περιβάλλον. Ο πολίτης, στην ψηφιακή οικονομία, αποκτά περισσότερη δύναμη απέναντι στις επιχειρήσεις και το κράτος. 2. Η Επέλαση της Ψηφιακής Οικονομίας Στις αρχές της δεκαετίας του 1990, το ηλεκτρονικό ταχυδρομείο χρησιμοποιείτο, σχεδόν κατ αποκλειστικότητα, από την ακαδημαϊκή κοινότητα, καθηγητές και σπουδαστές. Οι τεχνολογικές εξελίξεις στη δεκαετία αυτή οδήγησαν σε δραματική μείωση των τιμών των προσωπικών Η/Υ και σε\n3 3 παράλληλη εντυπωσιακή αύξηση των υπολογιστικών τους δυνατοτήτων. Ως αποτέλεσμα, ο Η/Υ μπήκε στη καθημερινή ζωή ολοένα και μεγαλύτερου τμήματος του πληθυσμού της γης, το οποίο έτσι «ανακάλυψε» το διαδίκτυο. Σήμερα, το τοπίο έχει αλλάξει δραματικά. Το 1998, για παράδειγμα, το 38% των νοικοκυριών στις Η.Π.Α., το 12% στην Ευρωπαϊκή Ένωση (ΕΕ), και το 3% στην Ελλάδα ήταν συνδεδεμένα με το διαδίκτυο. Όσον αφορά το ηλεκτρονικό εμπόριο, στοιχεία της Ευρωπαϊκής Επιτροπής 1 δείχνουν ότι το 1999, ο συνολικός όγκος του στις Η.Π.Α. και την ΕΕ ήταν λίγο μικρότερος από το Ακαθάριστο Εγχώριο Προϊόν (ΑΕΠ) της Ελλάδας. Όλες οι προβλέψεις συγκλίνουν προς μια εκθετική άνοδο της χρήσης του διαδικτύου. Η Ευρωπαϊκή Επιτροπή, για παράδειγμα, προβλέπει ότι το 2003 ο συνολικός όγκος του ηλεκτρονικού εμπορίου θα έχει δεκαπλασιαστεί σε σχέση με το 1999, ενώ άλλοι φορείς είναι ακόμα πιο αισιόδοξοι. Κοινή διαπίστωση είναι, επίσης, ότι μετά τα αρχικά στάδια, κατά τα οποία το ηλεκτρονικό εμπόριο διεξάγεται κυρίως με συναλλαγές μεταξύ επιχειρήσεων και καταναλωτών (Βusiness to Consumer ή B2C), η μεγάλη άνοδος θα έρθει με το ενδοεπιχειρησιακό εμπόριο (Business to Business ή Β2Β). Η ψηφιακή οικονομία δεν είναι μόνο οι κλάδοι της πληροφορικής και των τηλεπικοινωνιών. Η κοινωνία της πληροφορίας έχει εφαρμογές σε όλες τις οικονομικές δραστηριότητες. Σύμφωνα με εκτιμήσεις της Ευρωπαϊκής Επιτροπής, σε μια δεκαετία, στη συντριπτική πλειοψηφία των οικονομικών δραστηριοτήτων μας, το 50% του περιεχομένου τους, κατά μέσο όρο, θα είναι ψηφιακό. Βεβαίως, η ταχύτητα με την οποία η ψηφιακή οικονομία θα διεισδύσει στη ζωή μας είναι συνάρτηση του κόστους πρόσβασης, του «περιεχομένου» και της γενικότερης εμπιστοσύνης του κοινού στις συναλλαγές που εκτελούνται μέσω του διαδικτύου. Το κόστος του διαδικτύου αποτελείται συνήθως από το κόστος της τηλεφωνικής σύνδεσης, και το κόστος του ηλεκτρονικού υπολογιστή και του λογισμικού. Τα κόστη αυτά μειώνονται με την πάροδο του χρόνου 1 «Στρατηγικές για τις Θέσεις Εργασίας στη Κοινωνία της Πληροφορίας», Ανακοίνωση της Επιτροπής, Βρυξέλλες 4/02/2000.\n4 4 λόγω προόδου της τεχνολογίας και αυξημένου ανταγωνισμού στις τηλεπικοινωνίες. Το περιεχόμενο του διαδικτύου, επίσης, εμπλουτίζεται με την πάροδο του χρόνου, καθώς οι εταιρείες αντιλαμβάνονται τη χρησιμότητα του διαδικτύου ως μέσου προσέγγισης των πελατών και προμηθευτών τους. Τέλος, η εμπιστοσύνη του κοινού στο διαδίκτυο αυξάνεται σταδιακά και συμβαδίζει με την εξοικείωσή του με τις νέες τεχνολογίες. Ωστόσο, πρόσφατη έρευνα που διεξήχθη για λογαριασμό της IBM έδειξε πως το 63% των χρηστών του διαδικτύου αποφεύγει να δίνει τα προσωπικά του στοιχεία σε ιστοσελίδες και αντιμετωπίζει ακόμη με δυσπιστία τις εφαρμογές ηλεκτρονικού εμπορίου. Η εμπιστοσύνη του κοινού είναι και συνάρτηση της τεχνολογίας της κρυπτογραφίας, της υιοθέτησης και θεσμοθέτησης της ηλεκτρονικής πιστοποίησης (ηλεκτρονικής υπογραφής), της διασφάλισης του απόρρητου των προσωπικών στοιχείων, και της γενικότερης ασφάλειας της διεκπεραίωσης των συναλλαγών και των πληρωμών. Η ύπαρξη, επίσης, θεσμικού πλαισίου αναμένεται να αυξήσει την ασφάλεια και να βοηθήσει περισσότερο στην ανάπτυξη των ηλεκτρονικών συναλλαγών. 3. Η Οικονομία της Κοινωνίας της Πληροφορίας: Ο Πολίτης Αποκτά Περισσότερη Δύναμη Η γνώση είναι δύναμη, και η πρόσβαση στο διαδίκτυο και την πληροφορία προσφέρει στον πολίτη γνώση με μικρό κόστος. Σήμερα, για παράδειγμα, αν κάποιος επιθυμεί να πάρει ένα στεγαστικό δάνειο με τους καλύτερους δυνατούς όρους, θα πρέπει να ξοδέψει άφθονο χρόνο, επισκεπτόμενος τα υποκαταστήματα των τραπεζών, διερευνώντας τα χαρακτηριστικά των προσφορών τους και ελέγχοντας τις λεπτομέρειες των συμβολαίων και των ορισμών πληρωμής, που συνήθως κάνουν τη διαφορά στην τιμολόγηση. Στην εποχή του διαδικτύου, όμως, αναμένεται να αναπτυχθούν διαμεσολαβητικές εταιρείες, που με μια ελάχιστη προμήθεια, επιτρέπουν στον πολίτη από τον ηλεκτρονικό του υπολογιστή στο σπίτι του να συγκρίνει εύκολα και ταχύτατα τα χαρακτηριστικά των προσφορών όχι μόνο τριών ή τεσσάρων τραπεζών της χώρας του, αλλά πλήθους τραπεζών ανά τον κόσμο. Ήδη, κάποια ανάλογη υπηρεσία λειτουργεί στον ελλαδικό χώρο για τις ελληνικές τράπεζες.\n5 5 Η δύναμη αυτή του πολίτη μεταφράζεται σε αυξημένο ανταγωνισμό στην προσφορά προϊόντων και υπηρεσιών, με συνακόλουθο αποτέλεσμα τη βελτίωση της ποιότητας και τη μείωση των τιμών. Και φυσικά δεν είναι μόνον οι επιχειρήσεις που θα εξαναγκαστούν να κάνουν πιο ανταγωνιστική την ποιότητα και την τιμή των προϊόντων τους. Φανταστείτε, για παράδειγμα, έναν καθηγητή δευτεροβάθμιας εκπαίδευσης που επιμένει να αναμασάει τις γνώσεις του βιβλίου του Υπουργείου Παιδείας χωρίς κριτικό πνεύμα και ενημερωμένη γνώση, όταν η μισή τάξη του μαθαίνει πολλά περισσότερα και επίκαιρα γεγονότα, μέσω του διαδικτύου, πάνω στο θέμα που διδάσκει, με αποτέλεσμα να του κάνει δύσκολες ερωτήσεις. Δεν θα αναγκαστεί να ανεβάζει τη στάθμη των γνώσεών του και την ποιότητα της διδασκαλίας του; Σημειώσατε ότι στην ίδια βελτίωση της ποιότητας και μείωση των τιμών συντείνει και η αύξηση της παραγωγικότητας των εταιρειών ως αποτέλεσμα της καλύτερης εσωτερικής τους οργάνωσης, της μείωσης του κόστους προμήθειας πρώτων υλών και της διαχείρισης των αποθεμάτων τους. Η ψηφιακή οικονομία λοιπόν θα είναι μια οικονομία με αυξημένη παραγωγικότητα και, επομένως, υψηλότερους ρυθμούς ανάπτυξης. 4. Εργαζόμενοι: Προσαρμοστικότητα και δια Βίου Εκπαίδευση Από πλευράς εργαζομένων, ψηφιακή οικονομία σημαίνει μεγαλύτερη προσαρμοστικότητα και δια βίου εκπαίδευση. Η απαιτούμενη προσαρμοστικότητα είναι τόσο στον τρόπο εργασίας όσο και στο αντικείμενο. Αναμένεται ότι η εσωτερική στελεχιακή οργάνωση των εταιρειών θα μετασχηματιστεί από πυραμοειδή σε οριζόντια με πιο εξειδικευμένα στελέχη και ότι η εργασία θα αποκτήσει πιο ευέλικτες μορφές, όπως, π.χ., με την διεύρυνση του θεσμού της μερικής απασχόλησης και την εμφάνιση της τηλεεργασίας. Όλα αυτά συνεπάγονται μεγαλύτερη προσαρμοστικότητα στον τρόπο εργασίας από πλευράς εργαζομένων. Βεβαίως, οι μεγάλες αλλαγές, που θα επηρεάσουν τη ζωή των εργαζομένων, θα είναι στον τομέα της απασχόλησης. Ήδη έχει εμφανιστεί και στην ελληνική αγορά μεγάλη ζήτηση για άτομα με, έστω και βασικές, γνώσεις πληροφορικής. Η ζήτηση αυτή θα συνεχίσει να αυξάνεται με την πάροδο του\n6 6 χρόνου. Επίσης, νέα επαγγέλματα θα εμφανιστούν, ενώ άλλα θα εκλείψουν, γεγονός που συνεπάγεται αναγκαστική προσαρμογή των εργαζομένων σε νέα επαγγέλματα και ειδικότητες. Όσο πιο γρήγορη είναι αυτή η προσαρμογή τόσο μικρότερη θα είναι και η επίπτωση στην ανεργία. Αν, για παράδειγμα, σήμερα χρειάζονται 1000 υπάλληλοι στα υποκαταστήματα μιας τράπεζας για την εξυπηρέτηση των πελατών και στο μέλλον οι περισσότερες τραπεζικές συναλλαγές γίνονται μέσω του διαδικτύου, οι περισσότεροι από αυτούς τους υπαλλήλους θα πρέπει να επανεξειδικευτούν και να μετακινηθούν σε άλλες θέσεις εργασίας της τράπεζας ή εκτός τραπέζης. Αν δεν καταφέρουν να προσαρμοστούν στη νέα πραγματικότητα, είτε θα μείνουν άνεργοι είτε θα υποστούν μείωση στια αποδοχές τους. Φυσικά, εδώ το κράτος έχει χρέος να επέμβει και θα επέμβει ώστε να διευκολυνθεί η προσαρμογή των εργαζομένων. Από τα παραπάνω, είναι εμφανές ότι η ψηφιακή οικονομία απαιτεί στενότερη σύνδεση της εκπαίδευσης με την παραγωγική διαδικασία, καθώς και συνεχή εκπαίδευση από πλευράς των πολιτών. Η επανάπαυση σε ένα σύνολο παλαιών γνώσεων του σχολείου δεν θα αρκεί. Απεναντίας, θα απαιτείται εγρήγορση και συνεχή ανανέωση των γνώσεων, η οποία δεν θα γίνεται αναγκαστικά με τις παραδοσιακές παθητικές μεθόδους των διαλέξεων. Η αιτία της ανάγκης συνεχούς εκπαίδευσης είναι η εξής: Σήμερα, κύριο χαρακτηριστικό της παγκόσμιας οικονομίας είναι το γεγονός ότι η επιστήμη και η τεχνολογία προοδεύουν με πολύ γρηγορότερους ρυθμούς σε σχέση με το παρελθόν. Αυτό συνεπάγεται ότι τόσο το φυσικό όσο και το ανθρώπινο κεφάλαιο απαξιώνονται με γρηγορότερους ρυθμούς σε σχέση με το παρελθόν. Η ταχεία απαξίωση του ανθρώπινου κεφαλαίου δημιουργεί την ανάγκη της δια βίου εκπαίδευσης, μια ανάγκη που δεν αντιμετώπιζαν τόσο έντονα στο παρελθόν οι εργαζόμενοι. Στην ψηφιακή οικονομία η πιθανότητα χειροτέρευσης στην κατανομή του εισοδήματος των πολιτών δεν είναι αμελητέα. Η γρήγορη απαξίωση του ανθρώπινου κεφαλαίου συνεπάγεται και εξίσου γρήγορες ανακατατάξεις σε όλη τη γκάμα των κοινωνικών τάξεων διότι είναι πιθανό να μην μπορούν να προσαρμοστούν με την ίδια ταχύτητα όλοι οι πολίτες στις απαιτήσεις των ψηφιακών γνώσεων και των νέων τρόπων εργασίας. Ο διαχωρισμός μεταξύ\n7 7 εχόντων και μη-εχόντων φυσικό πλούτο του σήμερα, πιθανόν να μετατραπεί σε διαχωρισμό μεταξύ εχόντων και μη-εχόντων ψηφιακή γνώση και προσαρμοστικότητα του αύριο. 5. Η Ποιότητα Ζωής του Πολίτη Καλυτερεύει Στην ψηφιακή οικονομία του αύριο, οι πολίτες θα ωφεληθούν από τους υψηλότερους ρυθμούς ανάπτυξης, από την καλύτερη ποιότητα των προϊόντων και υπηρεσιών και από τις περισσότερο προσιτές τιμές. Βεβαίως, η ζωή του πολίτη θα διευκολυνθεί και από το γεγονός ότι θα μπορεί να κάνει τις τραπεζικές του συναλλαγές, τις συναλλαγές με το Δημόσιο, τα ψώνια του από το σπίτι του ή από το κινητό του. Άτομα με ειδικές ανάγκες θα ενσωματώνονται πιο εύκολα στην κοινωνία και την καθημερινή ρουτίνα αφού θα αποκτήσουν μεγαλύτερη αυτονομία μέσω τηλεεργασίας, τηλεεκπαίδευσης και των λοιπών διευκολύνσεων του διαδικτύου. 6. Επίλογος: Η Μέριμνα της Πολιτείας Η πραγματικότητα της ευρωπαϊκής νομισματικής ενοποίησης, αλλά και της ψηφιακής οικονομίας, θα βρίσκονται σε λίγο καιρό μπροστά μας. Το νέο και το άγνωστο δημιουργεί συνήθως φοβίες, ακόμα και κρίσεις ταυτότητας σε πολλούς πολίτες. Ορισμένοι αποφεύγουν να αντιμετωπίσουν το νέο, δυσκολεύονται να ξεβολευτούν, νοσταλγούν το παρελθόν, αγκαλιάζοντας την παράδοση ως σανίδα ψυχολογικής ασφάλειας. Άλλοι, όμως, προσπαθούν να τιθασεύσουν το νέο και άγνωστο με όπλο τη γνώση. Η πολιτεία, βεβαίως, έχει υποχρέωση να εξοπλίσει τον πολίτη με την απαραίτητη γνώση, καθώς επίσης να του παρέχει ασφάλεια και κοινωνική προστασία. Στην πρόκληση της ψηφιακής οικονομίας η Ελλάδα ξεκινάει να κάνει τα πρώτα βήματα. Οι εταιρείες πληροφορικής πολλαπλασιάζονται. Η χρήση του διαδικτύου εξαπλώνεται. Ήδη στο Γ ΚΠΣ κατανέμονται κονδύλια ύψους περίπου ενός τρισεκατ. δρχ. για την ψηφιακή οικονομία, την εκπαίδευση, την απασχόληση και τις νέες τεχνολογίες. Οι δράσεις αυτές είναι στο πνεύμα της γνωστής πρωτοβουλίας για την «ηλεκτρονική Ευρώπη» (eeurope), που\n8 8 προσυπέγραψε και η Ελλάδα στο Ευρωπαϊκό Συμβούλιο της Λισσαβόνας (Μάρτιος 2000). Αλλά και στον υπόλοιπο κόσμο, οι κυβερνήσεις δεν αγνοούν την έλευση της νέας οικονομίας. Όλοι προετοιμάζονται κατάλληλα. Για μας τους Έλληνες, η ψηφιακή οικονομία ίσως είναι ακόμη μεγαλύτερη πρόκληση απ ότι για τους άλλους Ευρωπαίους διότι η προετοιμασία απαιτεί οριζόντιες δράσεις. Δηλαδή, συντονισμένες δράσεις, που επεκτείνονται συγχρόνως σε πολλούς τομείς της οικονομίας και της κοινωνίας. Τέτοιες δράσεις απαιτούν σοβαρή ενδοκυβερνητική οργάνωση και συνεργασία με πληθώρα ιδιωτικών οικονομικών φορέων, κάτι που στο παρελθόν δεν ήταν αναγκαστικά το συγκριτικό μας πλεονέκτημα ανάμεσα στους λαούς της Ευρώπης. Έχουμε, επομένως, μπροστά μας μια σημαντική πρόκληση. Βεβαίως, η σημερινή Κυβέρνηση έχει δείξει δείγματα γραφής μπροστά στις μεγάλες προκλήσεις. Κανείς δεν πίστευε το 1996 ότι θα μπούμε στην ΟΝΕ, κι όμως τα καταφέραμε και με το παραπάνω. Κανείς δεν πίστευε πριν λίγους μήνες ότι η προετοιμασία για τους Ολυμπιακούς Αγώνες του 2004 θα έμπαινε στον «αυτόματο πιλότο» και όμως μπήκε. Σε τελική ανάλυση, όμως, την ευθύνη για την προσαρμογή στην ψηφιακή οικονομία την έχει ο ίδιος ο πολίτης. Η Κυβέρνηση δίνει την εκκίνηση, καθορίζει το θεσμικό πλαίσιο, προσφέρει τρόπους χρηματοδότησης, παρέχει ασφάλεια και εκπαίδευση. Τα υπόλοιπα όλα ανήκουν στους πολίτες. Και οι Έλληνες πολίτες έχουν αποδείξει ότι στο σωστό περιβάλλον με τα σωστά κίνητρα κάνουν θαύματα.\n1. Πρόλογος Ψηφιακή Οικονομία και Οικονομική Πολιτική στην Ελλάδα του 21 ου Αιώνα του Γκίκα Α. Χαρδούβελη, Καθηγητή Χρηματοοικονομικής Πανεπιστημίου Πειραιώς, Οικονομικού Συμβούλου του Πρωθυπουργού Αθήνα,\nΟικονομική Πολιτική και Νέα Οικονομία στην Ελλάδα του 21 ου Αιώνα\nΕΠΙΛΟΓΗ, εκέμβριος 2000 Οικονομική Πολιτική και Νέα Οικονομία στην Ελλάδα του 21 ου Αιώνα του Γκίκα Α. Χαρδούβελη, Οικονομικού Συμβούλου του Πρωθυπουργού, Καθηγητή Χρηματοοικονομικής Πανεπιστημίου Πειραιώς


Μεγάλες Εικόνας : Εύκολος χτίστε τα ελαφριά κτήρια γκαράζ χάλυβα δομών 125mm πάχος 150mm προαιρετικό\nΚτήριο αποθηκών εμπορευμάτων χάλυβα\nπροκατασκευασμένο γκαράζ χάλυβα\nΕύκολος χτίστε το ελαφρύ κτήριο γκαράζ δομών φύλλων χάλυβα για την πώληση\nΑνθεκτικά υλικά με έναν κύκλο ζωής 50 ετών.\n* Άμεσο πλεονέκτημα εργοστασίων\nΣταλμένος άμεσος από το εργοστάσιό μας.\nΣχεδιασμένος για να αντισταθεί τις σκληρές καιρικές συνθήκες.\n* Ευκολία της συνέλευσης\nΚατασκευασμένος για την απλή μορφωματική συνέλευση.\nΣχεδιασμένος για να συναντήσει τα απαραίτητους φορτία και τους κώδικες για την περιοχή σας.\nΑφιερωμένη υποστήριξη από το πρώτο τηλεφώνημα στο τελικό μπουλόνι της συνέλευσης.\nΣυμπεριλαμβανόμενα με τη συνήθειά σας τα κτήρια δομών χάλυβα είναι παραγόμενα από υπολογιστή σχέδια, τα οποία παρέχουν όλες τις απαραίτητες πληροφορίες για έναν μηχανικό για να προετοιμάσουν το κατάλληλο ίδρυμα για το κτήριο χάλυβά σας. Και θα λάβετε τα λεπτομερείς σχέδια και τη τεχνική υποστήριξη κατά τη διάρκεια της ανέγερσης του κτηρίου σας. Θα μπορούσαμε επίσης να αποστείλουμε το μηχανικό που καθοδηγεί στην περιοχή.\n1 - προσαρμοσμένη υπηρεσία σχεδίου\nΌνομα Προϊόντος: Κτήριο δομών χάλυβα\nπλαίσιο χάλυβα: Χάλυβας Q235 Q345


Cosmetic Bag - Νέα - Annmouler Fashion Bag Co\nΚαλλυντικές σακούλες είναι τσάντες για καλλυντικά, όπως: μάσκαρα, λιπώδης στιλπνότητα, σκόνη, μολύβι φρυδιών, αντηλιακό, στυπτικό χαρτί. Σύμφωνα με τη λειτουργία, χωρίζεται σε πολυλειτουργική επαγγελματική καλλυντική τσάντα, απλή καλλυντική τσάντα για ταξίδια και μικρή καλλυντική τσάντα για οικιακή χρήση. Καλλυντικά τσάντες χωρίζονται σε: νάιλον ύφασμα καλλυντικά τσάντα, καλλυντικά τσάντα βαμβάκι, pvc καλλυντικά τσάντα, pu καλλυντικά τσάντα.\nΟ σκοπός της καλλυντικής τσάντας είναι να κάνει το μακιγιάζ όταν βγαίνει. Νομίζω ότι είναι εντάξει να βάλετε τη στιλπνότητα, τη σκόνη και το ενυδατικό σπρέι. Όσο για το πινέλο σκιάς ματιών και τα παρόμοια, θα πρέπει να τοποθετηθεί στην κατοικία, έτσι ώστε η τσάντα δεν θα είναι πολύ βαρύ, και αρκεί. .\nΚαλλυντικά σακούλες είναι όλα τα είδη των τσαντών που χρησιμοποιούνται για να κρατήσει τα καλλυντικά. Γενικά χρησιμοποιείται για τσάντες καλλυντικών.\nΛεπτομερέστερη, πολυλειτουργική επαγγελματική καλλυντική τσάντα, ταξιδιωτική απλή καλλυντική τσάντα και μικρή οικιακή καλλυντική τσάντα.\nΕπαγγελματική καλλυντική τσάντα, πολυλειτουργική, πολλαπλά στρώματα και σακούλες αποθήκευσης. Χρησιμοποιείται κυρίως από επαγγελματίες καλλιτέχνες μακιγιάζ.\nΤαξιδέψτε καλλυντικά τσάντα, συνήθως εύκολο στη μεταφορά. Λιγότερο τμήμα, αλλά πλήρως εξοπλισμένο. Μπορείτε να τοποθετήσετε τα καλλυντικά και τα καλλυντικά που χρησιμοποιούνται συχνά.\nΜικρές καλλυντικές τσάντες για το σπίτι, ένα ευρύ φάσμα στυλ και τύπων. Το χρώμα και η ποιότητα είναι επίσης ανομοιογενείς, και οι μικρότερες καλλυντικές σακούλες είναι διαφημιστικά είδη για εταιρείες καλλυντικών. Ένα δώρο κατά την αγορά καλλυντικών.\nΚαλλυντικά τσάντες μπορούν να χωριστούν σε: νάιλον ύφασμα καλλυντικά τσάντα, βαμβάκι καλλυντικά τσάντα, pvc καλλυντικά τσάντα, pu καλλυντικά τσάντα και ούτω καθεξής.\nΜια καλλυντική τσάντα είναι μια τσάντα που χρησιμοποιείται για να κάνει και να ομορφύνει τον εαυτό σας.\nΈνα ζευγάρι: Καθαρισμός πορτοφολιού\nΕπόμενη: Πώς να επιλέξετε μια τσάντα


Προσοχή! Ο ΕΟΦ ανακοίνωσε ανάκληση 5 προϊόντων – Mommy And The City\nΑρχική / Κοινωνικά / Προσοχή! Ο ΕΟΦ ανακοίνωσε ανάκληση 5 προϊόντων\nΠροσοχή! Ο ΕΟΦ ανακοίνωσε ανάκληση 5 προϊόντων\nΈλενα Αλεξάνδρου Κοινωνικά Δεν επιτρέπεται σχολιασμός στο Προσοχή! Ο ΕΟΦ ανακοίνωσε ανάκληση 5 προϊόντων 2,885 Προβολές\nΟ Εθνικός οργανισμός φαρμάκων προχώρησε σε ανάκληση 1 προϊόντος που ανήκει στην κατηγορία φαρμάκων ανθρώπινης χρήσης και 4 προϊόντων που ανήκουν στην κατηγορία ιατροτεχνολογικά.\nΕιδικότερα σύμφωνα με την ανάρτηση του Εθνικού Οργανισμού Φαρμάκων (ΕΟΦ) εδώ:\nΘΕΜΑ: Ανάκληση παρτίδας προϊόντος αίματος Human Albumin Κάτοχος Άδειας Κυκλοφορίας: Baxalta Greece (Baxter Hellas ΕΠΕ)\nΤην ανάκληση της παρτίδας PAA1P102-AA (exp.30-9-2017) του προϊόντος αίματος HUMAN ALBUMIN 200G/L BAX. 50ML, διότι η εισφορά πλάσματος που χρησιμοποιήθηκε για την παραγωγή του βρέθηκε επιμολυσμένη με τον ιό HBV (ηπατίτιδα Β). Παρά τα υψηλά περιθώρια ασφαλείας που κατέδειξαν οι σχετικές εκτιμήσεις, ο κίνδυνος μετάδοσης του ιού από τη χρήση των παραγώγων δεν μπορεί να αποκλειστεί. Η παρούσα απόφαση εκδίδεται στα πλαίσια της προστασίας της δημόσιας υγείας. Η εταιρεία Baxalta Greece οφείλει να επικοινωνήσει άμεσα με τους πελάτες της, προκειμένου να αποσύρουν τη συγκεκριμένη παρτίδα από την αγορά. Τα σχετικά παραστατικά πρέπει να τηρούνται για διάστημα τουλάχιστον πέντε (5) ετών και να τίθενται υπόψη του ΕΟΦ, εφόσον ζητηθούν.\nΣύμφωνα με την ανάρτηση του Εθνικού Οργανισμού Φαρμάκων (ΕΟΦ) εδώ:\nΘΕΜΑ: Απαγόρευση διάθεσης-διακίνησης του τεστ εγκυμοσύνης LOVEXOK Κατασκευαστής: Shenzhen Accurate Import & Export Co., Ltd – China\nΤην απαγόρευση διάθεσης και διακίνησης του τεστ εγκυμοσύνης LOVEXOK, της κινεζικής εταιρείας Shenzhen Accurate Import & Export Co., Ltd, διότι κυκλοφορεί με σημαντικές ελλείψεις στην επισήμανσή του, ενώ τα πιστοποιητικά που το συνοδεύουν εμφανίζουν ανακρίβειες και είναι πιθανώς παραποιημένα. Η παρούσα απόφαση αποτελεί προληπτικό μέτρο για την προάσπιση της Δημοσιάς Υγείας. Κάθε εταιρεία που πραγματοποιεί διάθεση του προϊόντος στην ελληνική αγορά οφείλει να επικοινωνήσει άμεσα με τους αποδέκτες του, προκειμένου να το αποσύρουν. Τα σχετικά παραστατικά πρέπει να τηρούνται για διάστημα τουλάχιστον πέντε (5) ετών και να τίθενται υπόψη του ΕΟΦ, εφόσον ζητηθούν.\nΘΕΜΑ: Ανάκληση παρτίδας του προϊόντος Ιατροτεχνολογικού προϊόντος ΟΓΚΟΜΕΤΡΙΚΗ ΣΥΣΚΕΥΗ ΕΓΧΥΣΕΩΣ ΜΕ ΕΛΑΣΤΙΚΗ ΒΑΛΒΙΔΑ ΑΣΦΑΛΕΙΑΣ Κατασκευαστής: Jiangxi Hongda Medical Equipment Group Διάθεση στην Ελληνική αγορά: ΙΝΕΧ ΙΑΤΡΙΚΑ A\nΤην ανάκληση της παρτίδας 20140917 με ημερομηνία λήξης 09/2019 του ιατροτεχνολογικού προϊόντος ΟΓΚΟΜΕΤΡΙΚΗ ΣΥΣΚΕΥΗ ΕΓΧΥΣΕΩΣ ΜΕ ΕΛΑΣΤΙΚΗ ΒΑΛΒΙΔΑ ΑΣΦΑΛΕΙΑΣ, διότι μετά από εργαστηριακό έλεγχο του ΕΟΦ βρέθηκε να μη συμφωνεί με τις προδιαγραφές και συγκεκριμένα ήταν εκτός απαιτήσεων του προτύπου ο έλεγχος στεγανότητας. Η παρούσα απόφαση εκδίδεται στα πλαίσια της προστασίας της δημόσιας υγείας. Η εταιρεία ΙΝΕΞ ΙΑΤΡΙΚΑ ΑΕ, ως διανομέας του προϊόντος στην Ελλάδα, οφείλει να επικοινωνήσει άμεσα με τους πελάτες της, προκειμένου να αποσύρει την παρτίδα του προϊόντος από την αγορά. Τα παραστατικά της ανάκλησης πρέπει να τηρούνται για διάστημα τουλάχιστον πέντε (5) ετών και να τίθενται υπόψη του ΕΟΦ, εφόσον ζητηθούν.\nΘΕΜΑ: Ανάκληση της παρτίδας 2610310 του Ιατροτεχνολογικού προϊόντος Cortex Screw 4,5 mm self- tapping, length 20mm Κατασκευαστής: DePuy Synthes ΗΠΑ Διάθεση στην Ελληνική αγορά: NEPHROTECH AE\nΤην ανάκληση της παρτίδας 2610310 του ιατροτεχνολογικού προϊόντος Cortex Screw 4,5 mm, self – tapping, L 20mm, Pure Titanium λόγω λάθους στην παραγωγική διαδικασία [πιθανόν να περιέχουν στην συσκευασία το προϊόν Cortex Screw 4,5 mm, self – tapping, L 22 mm. Η επισήμανση της εξωτερικής συσκευασίας και η χάραξη του προϊόντος φέρουν τα στοιχεία (part number) του προϊόντος των 20mm]. Η παρούσα απόφαση εκδίδεται στα πλαίσια της προστασίας της δημόσιας υγείας με σκοπό να ενισχύσει την εθελοντική ανάκληση που έχει ξεκινήσει η κατασκευάστρια εταιρεία DePuy SynthesΗΠΑ. Η εταιρεία NEPHTOTECH ΑΕ, ως διανομέας του προϊόντος στην Ελλάδα, οφείλει να την υλοποιήσει σε εύλογο χρονικό διάστημα. Τα παραστατικά της ανάκλησης πρέπει να τηρούνται για διάστημα τουλάχιστον πέντε (5) ετών και να τίθενται υπόψη του ΕΟΦ, εφόσον ζητηθούν.\nΘΕΜΑ: Ανάκληση της παρτίδας FS1309IGR του Ιατροτεχνολογικού προϊόντος Δοκιμαστικές ταινίες γλυκόζης αίματος TRUEresult (GHD-FAD) Κατασκευαστής: NIPRO DIAGNOSTICS ΗΠΑ Διάθεση στην Ελληνική αγορά: PARAPHARM INTERNATIONAL AE\nΤην ανάκληση της παρτίδας FS1309IGR του Ιατροτεχνολογικού προϊόντος Δοκιμαστικές ταινίες γλυκόζης αίματος TRUEresult (GHD-FAD) λόγω λάθους στην διαδικασία συσκευασίας. Ενδέχεται να περιέχουν ένα ανοιχτό φιαλίδιο δοκιμαστικών ταινιών, με αποτέλεσμα οι δοκιμαστικές ταινίες να εκτίθενται σε συνθήκες περιβάλλοντος και να επηρεαστεί η απόδοσή τους. Σαν αποτέλεσμα έχει ο μετρητής να δώσει λανθασμένα αποτελέσματα γλυκόζης στο αίμα. Η παρούσα απόφαση εκδίδεται στα πλαίσια της προστασίας της δημόσιας υγείας. Η εταιρεία PARAPHARM INTERNATIONAL ΑΕ, ως διανομέας του προϊόντος στην Ελλάδα, οφείλει να την υλοποιήσει την ανάκληση σε εύλογο χρονικό διάστημα. Τα παραστατικά της ανάκλησης πρέπει να τηρούνται για διάστημα τουλάχιστον πέντε (5) ετών και να τίθενται υπόψη του ΕΟΦ, εφόσον ζητηθούν\nΠροσοχή! Ο ΕΟΦ ανακοίνωσε ανάκληση 8 προϊόντων για παιδιά, παραγωγής γνωστής εταιρείας\nΠΡΟΣΟΧΗ! Ο ΕΟΦ ανακοίνωσε ανάκληση ενός ακόμα προϊόντος για παιδιά, παραγωγής γνωστής εταιρείας\nΠως θα δοθεί το νέο Κοινωνικό Εισόδημα Αλληλεγγύης – Όροι, Κριτήρια ένταξης και ύψος επιδόματος\nανάκληση προϊόντων Εθνικός Οργανισμός Φαρμάκων ΕΟΦ\t2016-06-03\nΕτικέτεςανάκληση προϊόντων Εθνικός Οργανισμός Φαρμάκων ΕΟΦ\nΠροηγούμενο Οικογενειακή βόλτα με τον 4μηνών γιο τους\nΕπόμενο Παιδική παχυσαρκία: Το «λάθος» που κάνουν οι γονείς με το βάρος των παιδιών τους


Infokids.gr Παναγιώτης-Ραφαήλ: Το πρώτο θετικό μήνυμα των γονιών | Infokids.gr\nΣυγγραφέας: Έλενα Μπούλια Στις 19 Νοεμβρίου 2019 @ 09:42 Σε Νέα | Τα σχόλια είναι απενεργοποιημένα\nGepostet von Γίνε ο ήρωας του Παναγιώτη-Ραφαήλ  am Montag, 18. November 2019 \nURL άρθρου: https://www.infokids.gr/panagiotis-rafail-to-proto-thetiko-min/\n Γίνε ο ήρωας του Παναγιώτη-Ραφαήλ: https://www.facebook.com/Γίνε-ο-ήρωας-του-Παναγιώτη-Ραφαήλ-112576106786899/\n Montag, 18. November 2019: https://www.facebook.com/112576106786899/photos/a.119920692719107/154170909294085/?type=3


Ιταλία: Δεκαέξι συνολικά τα νέα κρούσματα κορωνοϊού\nΠΟΛΙΤΗΣ NEWS, 21/02/2020 (τελευταία ενημέρωση 21:00)\n“Η κυβέρνησή μας έχει λάβει από την αρχή όλα τα αναγκαία μέτρα για την αντιμετώπιση της κατάστασης. Παρακολουθούμε τις εξελίξεις με συνεχή κινητοποίηση της Πολιτικής Προστασίας και όλων των αρμόδιων αρχών”, δήλωσε ο Ιταλός Yπουργός Υγείας Ρομπέρτο Σπεράντσα.\nΖόρικη αλλά νικηφόρα η πρεμιέρα της Εθνικής ΕλλάδαςΑκάρ: Πιο αποτελεσματικές κι από το ΝΑΤΟ οι δυνάμεις της Τουρκίας


Έτσι είναι, αν έτσι νομίζετε! - Onsports.gr\nΣταύρος Γεωργακόπουλος 22 Φεβρουαρίου 2011, 14:22\nΟ Σταύρος Γεωργακόπουλος «αποκρυπτογραφεί» όλα όσα έγιναν στο «Γ. Καραϊσκάκης» το περασμένο Σάββατο...\nΤελικά το πιο μεγάλο λάθος του Ολυμπιακού είναι ότι έδωσε το απόλυτο άλλοθι στον ΠΑΟ να δικαιολογήσει τα χάλια του. Ένα λάθος του Πάρντο που έφαγε τη… φάβα του Λέτο και μια λάθος απόφαση του Τρύφωνα, τους έδωσε το δικαίωμα να βγουν κι από πάνω.\nΔεν είναι, βέβαια, η πρώτη φορά που συμβαίνει κάτι τέτοιο. Έναν χρόνο πριν που ο «διαλυμένος» Ολυμπιακός τους κέρδισε μέσα - έξω δεν… έτρεξε τίποτα αφού το είχαν «δέσει» το πρωτάθλημα. Φέτος που το πρωτάθλημα ουσιαστικά τελείωσε από τα… Χριστούγεννα πάλι έχουν να λένε για ένα παιχνίδι που αδικήθηκαν και τα ρίχνουν όλα εκεί.\nΛες και είναι άλλη η ομάδα που είχε κάνει ως τώρα 7 γκέλες (5 «Χ» και δύο ήττες) από το ξεκίνημα της σεζόν και δεν αναφέρομαι στο ματς του Σαββάτου, ούτε σε εκείνα που οι «πράσινοι» σπρώχθηκαν εξόφθαλμα για να κερδίσουν, όπως το ντέρμπι του πρώτου γύρου.\nΟ Ολυμπιακός έβγαλε ανακοίνωση πριν το ντέρμπι και καλούσε τον κόσμο να μην τσιμπήσει σε προκλήσεις. Το ίδιο έκανε και ο Μαρινάκης μιλώντας προς τους ποδοσφαιριστές. Να, όμως, που κάποιοι «τσίμπησαν» μεταξύ των οποίων και ο πρόεδρος που ασχολήθηκε τελικά με τη… φούστα του Σισέ.\nΤο αν προκάλεσαν, πώς και πόσο, ορισμένοι παίκτες του Παναθηναϊκού δεν χρειάζεται να το γράψω εγώ. Είδαμε όλοι πως ενώ οι περισσότεροι «πράσινοι» πήγαν στα αποδυτήρια με το σφύριγμα της λήξης κάποιοι παλικαράδες με πρώτο το Γάλλο αντί να κάνουν το ίδιο ψάχνονταν επίτηδες για καβγά. Από την άλλη, ήταν ΜΕΓΑ λάθος που κάποιοι κινήθηκαν απειλητικά εναντίον τους.\nΕίναι ανέκδοτο να πιστεύει κανείς ότι ο κόσμος που μπήκε μέσα είχε στόχο να κτυπήσει αντίπαλους ποδοσφαιριστές. Για να πανηγυρίσουν μπήκαν και να κόψουν ένα κομμάτι από τα δίχτυα ως σουβενίρ. Δυστυχώς, όμως, κάποιοι, ελάχιστοι, ξέφυγαν, προκλήθηκαν αντεγκλήσεις και δόθηκε το άλλοθι που τόσο καιρό αναζητούσαν οι απέναντι για να διώξουν από πάνω τους τις ευθύνες μιας τραγικής σεζόν σε Ελλάδα και Ευρώπη.\nΘα μου επιτρέψετε να αναφερθώ και στα πραγματικά λάθη του Μαρινάκη:\nΠρόεδρε έκανες λάθος που έβαλες ένα καράβι λεφτά το καλοκαίρι για να τα επενδύσεις στο ελληνικό ποδόσφαιρο την ώρα που οι άλλοι προσπαθούσαν με τα ψέματα και με «μηχανισμούς» να το παίξουν... καμπόσοι στο πρωτάθλημα.\nΈκανες λάθος που ασχολήθηκες με τη Λίγκα, με την κεντρική διαχείριση και με τον ΟΠΑΠ, κάνοντας μάγκες απ’ όλους εκείνους που περίμεναν να υπάρξει ένας σοβαρός μπροστάρης να διασφαλίσει τα δικαιώματά τους και περισσότερα έσοδα για τις ομάδες τους.\nΈκανες λάθος που χάλασες τη… μαγιά σε ορισμένους, οι οποίοι την έκαναν τελικά με συνοπτικές διαδικασίες, επειδή, όπως αποδείχθηκε, δεν είχαν διάθεση να βάλουν λεφτά για να ενισχύσουν τις ομάδες τους, αλλά ήταν καλοί μόνο στην… παρόλα.\nΈκανες λάθος που ασχολήθηκες με τον Σισέ επειδή τους έδωσες το δικαίωμα να προσπαθούν να μας πείσουν ότι ο Γάλλος θα φύγει το καλοκαίρι επειδή είχε φραστικό επεισόδιο μαζί σου, ενώ και οι πέτρες γνώριζαν ότι θα κουνήσει μαντήλι, αφού δεν υπάρχει… σάλιο.\nΈκανες λάθος που έφερες πίσω τον Βαλβέρδε δίνοντάς του ένα καράβι λεφτά, έκανες λάθος που απέκτησες όλους αυτούς τους παικταράδες, έκανες λάθος που έφερες τον Γενάρη τον Τζιμπούρ, αφού το παλιόπαιδο τα… κολλάει το ένα πίσω από το άλλο.\nΈκανες λάθος που τα έβαλες με τον Πιλάβιο, αφού χάλασες τη… μανέστρα, άσχετα αν τώρα τον βρίζουν κι εκείνοι που μέχρι πριν λίγες μέρες πάλευαν λυσσαλέα να τον κρατήσουν στη θέση του.\nΤο πιο μεγάλο λάθος, όμως, θα το κάνεις, αν δεν συνεχίσεις να υπερασπίζεσαι με το ίδιος σθένος και την ίδια αποφασιστικότητα τα συμφέροντα της ομάδας σου. Σίγουρα δεν πρέπει να τους δώσεις άλλο πάτημα με άστοχες δηλώσεις, αλλά η ουσία δεν αλλάζει.\nΤους έχεις πατήσει τον… κάλο, επειδή βλέπουν ότι παίζεις χωρίς αντίπαλο και δεν μπορούν να σε σταματήσουν, επειδή εσύ έχεις και φράγκα και διάθεση να τα χώσεις, οπότε και πολύ ασχολήθηκες μαζί τους. Άσ’ τους στη μιζέρια τους και απόλαυσε τους κόπους που εσύ και οι συνεργάτες σου κάνατε από την αρχή της σεζόν.\nΤο φετινό πρωτάθλημα, άλλωστε, είναι μόνο η αρχή. Αυτό βλέπουν κι αυτό τους πονάει πιο πολύ απ’ όλα. Αφορμή έψαχναν, την βρήκαν, αλλά όλοι ξέρουμε πως ήταν η πρώτη και η τελευταία και πως η ουσία, όπως έγραφα και προχθές, δεν αλλάζει.


Ετήσιο Συνέδριο της EPR 29 Ιουνίου 2021\nΣτις 29 Ιουνίου 2021 το Εργαστήρι «ΠΑΝΑΓΙΑ ΕΛΕΟΥΣΑ» παρακολούθησε το Συνέδριο της EPR “Quality of Life for All” – «Ποιότητα Ζωής για Όλους», στο οποίο ανακοινώθηκαν και τα αποτελέσματα του προγράμματος Erasmus + QoL4ALL.\nΕτήσιο Συνέδριο της EPR, 4-5 Ιουνίου 2019 στo Ταλίν, της Εσθονίας\nΤο Εργαστήρι έλαβε επίσης μέρος στο Ετήσιο Συνέδριο της EPR, που πραγματοποιήθηκε στο Ταλίν, της Εσθονίας, στις 4-5 Ιουνίου 2019 με θέμα: «Το λιγότερο μπορεί να είναι περισσότερο; Επανεξέταση των πόρων για υπηρεσίες ποιότητας».\nΕτήσιο Συνέδριο της EPR, 20-21 Σεπτεμβρίου 2018 στην Ουτρέχτη,Ολλανδία\nΤο Ετήσιο Συνέδριο της EPR, πραγματοποιήθηκε στην Ουτρέχτη, Ολλανδία, στις 20-21 Σεπτεμβρίου 2018. Το θέμα του συνεδρίου ήταν: «Ευημερώντας στις ταχέως μεταβαλλόμενες κοινωνίες:\nδημιουργία μελλοντικών υπηρεσιών, υποστήριξη της ένταξης». Το Εργαστήρι εκπροσώπησαν ο Υποδιευθυντής, κ. Θανάσης Σαπλαούρας, η Γενική Προϊσταμένη/Υπεύθυνη Ποιότητας, κα Ιουλία Λάκκα και η Υπεύθυνη Διακρατικών Συνεργασιών, κα Μίνα Κυζιρίδη. Το φετινό Ετήσιο Συνέδριο της EPR είχε ιδιαίτερη βαρύτητα καθώς γιορτάστηκε και η επέτειος των 25 χρόνων λειτουργίας της Ευρωπαϊκής Πλατφόρμας σε θέματα Αποκατάστασης (EPR), μιας αδιάλειπτης λειτουργίας γεγονός που αποδεικνύει τη σημαντική συμβολή και προσφορά του Ευρωπαϊκού αυτού δικτύου στον τομέα παροχής κοινωνικών υπηρεσιών που χαρακτηρίζονται από υψηλή ποιότητα και δέσμευση προς τα άτομα με αναπηρίες.\nΣυνέδριο της EPR, 6 Δεκεμβρίου 2018 στις Βρυξέλλες, Βέλγιο\nΤο Συνέδριο της EPR, πραγματοποιήθηκε στις Βρυξέλλες, Βέλγιο στις 6 Δεκεμβρίου 2018 σε συνδιοργάνωση με την EASPD, την οποία εκπροσωπούσε ο Γενικός Γραμματέας της EASPD, κ. Luk Zelderloo. Το θέμα του συνεδρίου ήταν: «Εργασιακά μοντέλα εντός της κοινωνικής οικονομίας: Ξεκλειδώνοντας το δυναμικό τους ώστε να συμπεριλάβουμε τα άτομα με αναπηρίες στην αγορά εργασίας». Το Εργαστήρι εκπροσώπησαν η Γενική Προϊσταμένη/Υπεύθυνη Ποιότητας, κα Ιουλία Λάκκα και η Υπεύθυνη Διακρατικών Συνεργασιών, κα Μίνα Κυζιρίδη. Συνέδριο της EPR, 8-9 Ιουνίου 2017 στη Mulhouse της Γαλλίας Το ετήσιο Συνέδριο της EPR για το 2017 φιλοξενή-\nθηκε από το CRM (Κέντρο αποκατάστασης της Μulhouse), στη Mulhouse της Γαλλίας, στις 8 και 9 Ιουνίου\n2017. Το συνέδριο, στο οποίο συμμετείχαν πάνω από\n100 εκπρόσωποι, συμπεριλαμβανομένων και των ομι-\nλητών, από το Ηνωμένο Βασίλειο, τη Γαλλία, την Ισπα-\nνία, τη Σλοβενία, τη Συρία, κ.λπ. πρόσφερε μια μονα-\nδική ευκαιρία συνεργασίας, ώστε να σκεφθούμε ποιες\nείναι οι δεξιότητες που απαιτούνται στη μεταβαλλόμενη αγορά εργασίας του μέλλοντος και πώς μπορούν τα μέλη της Ε.Ρ.R. να συμβάλουν στην ανάπτυξη αυτών των δε-\nξιοτήτων. Άλλα θέματα ήταν, η κοινωνική καινοτομία, τα ειδικά εργαστήρια εκπαίδευσης για την ισότητα των ευκαιριών και\nτην απασχόληση χωρίς αποκλεισμούς, ο σχεδιασμός για τις υπηρεσίες του μέλλοντος και την ηλεκτρονική υγεία.


Πορτοκαλί/Κίτρινη προειδοποίηση υψηλών θερμοκρασιών για αύριο Πέμπτη (1/7) — CYPRUS WEATHER\nΠορτοκαλί/Κίτρινη προειδοποίηση υψηλών θερμοκρασιών για αύριο Πέμπτη (1/7)\nOι μέγιστες θερμοκρασίες την Πέμπτη (1/7) αναμένεται να φτάσουν έως τους 43 βαθμούς Κελσίου σε εσωτερικά πεδινά τμήματα του νησιού, γύρω στους 37-42 βαθμούς Κελσίου σε ημιορεινές περιοχές (αναλόγως υψομέτρου) και γύρω στους 30-36 σε ορεινές περιοχές (αναλόγως υψομέτρου).\nΙσχύει από: 10:30 Τ.Ω, 01/07/2021. Μέχρι 18:30 Τ.Ω, 01/07/2021.\nΏρα έκδοσης: 17:30 Τ.Ω, 30/06/2021.\nOι μέγιστες θερμοκρασίες την Πέμπτη (1/7) αναμένεται να φτάσουν γύρω στους 40 βαθμούς Κελσίου σε άλλες πεδινές περιοχές μερικά χιλιόμετρα μακριά από τις ακτές, γύρω στους 38-39 βαθμούς Κελσίου στα νότια και ανατολικά παράλια και γύρω στους 37-38 βαθμούς Κελσίου στα βορειοδυτικά παράλια.\nΙσχύει από: 12:00 Τ.Ω, 01/07/2021. Μέχρι 18:30 Τ.Ω, 01/07/2021.\nΏρα έκδοσης: 17:30 Τ.Ω, 01/07/2021.\nΟι ελάχιστες θερμοκρασίες το βράδυ της Πέμπτης (1/7) δεν αναμένεται να πέσουν κάτω από τους 25-27 βαθμούς Κελσίου σε αρκετά εσωτερικά πεδινά τμήματα του νησιού, σε παράλιες περιοχές αλλά και σε ορεινές/ημιορεινές περιοχές (≤800m).\nΙσχύει από: 20:00 Τ.Ω, 01/07/2021. Μέχρι 06:00 Τ.Ω, 02/07/2021.\nDay time maximum temperatures on Thursday (1/7) are expected to reach up to 43 degrees Celsius over the central plain, ~37-42 degrees Celsius over the high ground (depending on the altitude) and ~30-36 degrees Celsius over the highest mountains (depending on the altitude).\nValid from 10:30 LT, 01/07/2021. Till: 18:30 LT, 01/07/2021.\nIssued at: 17:30 LT, 30/06/2021.\nDay time maximum temperatures on Thursday (1/7) are expected to reach around 40 degrees Celsius locally over other plain areas within a few kilometres distance or over from the coast, around 38-39 degrees Celsius over the southern and eastern coastal areas and around 37-38 degrees Celsius over the nortwestern coastal areas.\nValid from 12:00 LT, 01/07/2021. Till: 18:30 LT 01/07/2021.\nYellow Warning for high night time minimum temparatures. Be Aware!\nMinimum night time temperatures on Thursday night (1/7) are not expected to drop below 25-27 degrees Celsius over many central plain and coastal areas as well as high ground areas with altitude ≤800m.\nValid from 20:00 LT, 01/07/2021. Till: 06:00 LT 02/07/2021.\nWarning 29 (1/10/2020 – 30/9/2021)


Φεύγουν ρεεεεεεε… και θα τους αναπολείτε! - Onsports.gr\nΝίκος Γέμελος\t14 Ιουνίου 2011, 03:00\nΦεύγουν ρεεεεεεε… και θα τους αναπολείτε!\nΤα μηνύματα ερχόντουσαν εδώ και αρκετό καιρό. Και μόνο όσοι είχαν συμφέρον δεν το έβλεπαν ή έκαναν πως δεν το έβλεπαν. Ήταν θέμα χρόνου λοιπόν να επιβεβαιωθεί και για το μπάσκετ, αυτό που είχε ήδη διαφανεί για το ποδόσφαιρο του Παναθηναϊκού. Ότι δηλαδή, η επόμενη μέρα, δεν θα είχε στην καθημερινότητά της, το όνομα «οικογένεια Γιαννακόπουλοι».\nΤο πώς φτάσαμε ως εδώ, είναι πραγματικά μεγάλη ιστορία. Έγιναν πολλά στον Παναθηναϊκό σε ποδόσφαιρο και μπάσκετ. Γράφτηκαν και ακούστηκαν πολλά. Και πάνω απ’ όλα ειπώθηκαν πολλά επίσης. Η ουσία είναι μία και κοινή για όλους και για όλα. Ότι το σπορ «αχαριστία» στο οποίο μετά μανίας επιδόθηκαν κάποιοι τα τελευταία χρόνια στον Παναθηναϊκό, λειτούργησε καταλυτικά στο να πάρουν την οριστική απόφασή τους οι αδελφοί Γιαννακόπουλοι και συνολικά η οικογένεια Γιαννακόπουλου.\nΚαι για να προλάβω τους βιαστικούς. Προφανώς και έπαιξαν κι άλλα πράγματα ρόλο σ’ αυτό. Όμως άλλο τόσο προφανώς, οι «αντιστάσεις» της οικογένειας και προσωπικά του Παύλου Γιαννακόπουλου απέναντι σε μια τέτοια προοπτική λόγω της παθολογικής αγάπης του για τον Παναθηναϊκό, μειώθηκαν αισθητά από την συμπεριφορά κάποιων στον Παναθηναϊκό. Τόσο απέναντί του, γεγονός που άγγιξε τα όρια της ασέβειας και της προσβολής σε σχέση με την 40χρονη προσφορά του, όσο και απέναντι στον γιο του και φυσιολογικό διάδοχό του στις επιχειρήσεις του αλλά και στον Παναθηναϊκό.\nΚαθώς άλλο πράγμα να βλέπεις ότι αντικειμενικά αλλά και βιολογικά ίσως να έφτασε η ώρα να αποσυρθείς, αλλά η αγάπη του κόσμου και το πάθος γι’ αυτό τον σύλλογο να σε κρατάει εκεί, στις επάλξεις. Κι άλλο πράγμα, σε αυτές τις συνθήκες, να αντικρίζεις εκτός των άλλων και την αχαριστία και προσβολή από μια μερίδα του κόσμου. Και μάλιστα την μερίδα εκείνη, που έγιναν Παναθηναϊκοί χάρις σε σένα και έπιναν νερό στο όνομά σου. Πόσο μάλλον, όταν συνειδητοποιείς, ότι αυτή η συμπεριφορά, έγινε στο όνομα ανθρώπων περαστικών και χθεσινών στον Παναθηναϊκό.\nΕκεί πραγματικά λες «δεν αξίζει τον κόπο». Και μόνο και μόνο από αγάπη στον σύλλογο και σεβασμό στα εκατομμύρια των Παναθηναϊκών που σου δείχνουν καθημερινά την ευγνωμοσύνη τους για όσα πρόσφερες σ’ αυτό τον σύλλογο, δεν τα παρατάς όλα να γίνουν στάχτη. Και προσπαθείς ακόμα και η αποχώρησή σου, να γίνει με όρους αξιοπρεπείς για τον Παναθηναϊκό και κυρίως με όρους που να διασφαλίζουν το παρόν, το μέλλον και την συνέχειά του.\nΌσο γι αυτούς που εκεί που έπιναν νερό και «έγλυφαν»… τώρα φτύνουν, δεν είναι μακριά οι μέρες που θα προσπαθούν και πάλι να προσεγγίσουν την οικογένεια που αν μη τι άλλο τον Παναθηναϊκό τον έφτασε στην κορυφή του κόσμου!


Το SDNA στην προπόνηση του Ολυμπιακού στο Αμπντί Ιπεκτσί (pics) | SDNA\nΤο SDNA στην προπόνηση του Ολυμπιακού στο Αμπντί Ιπεκτσί (pics)\n30 Μαρτίου 2017, 13:47\nΤελευταία ανανέωση: 30 Μαρτίου 2017, 13:48\nΟ Ολυμπιακός το πρωί της Πέμπτης (30/3) βρέθηκε στο Αμπντί Ιπέκτσι και το SDNA έδωσε το «παρών» στην προπόνησή του. Αποστολή στην Πόλη: Χρήστος Μιχαηλίδης.\nΟι πρωταθλητές Ελλάδας στο πλαίσιο της προτελευταίας αγωνιστικής της Euroleague θα διασταυρώσουν τα ξίφη τους με την Αναντολού Εφές (20:00) στο Αμπντί Ιπεκτσί. Οι «ερυθρόλευκοι» μάλιστα το πρωί της Πέμπτης βρέθηκαν στην έδρα της Εφές για να κάνουν ένα μικρό χαλάρωμα και το SDNA τούς ακολούθησε.\nΟ Γιάννης Σφαιρόπουλος και οι συνεργάτες είχαν φροντίσει από το πρωί να κάνουν την ανάλυση της Αναντολού Εφές με την χρήση video και οι «ερυθρόλευκοι» έφτασαν στο Αμπντί Ιπεκτσί έχοντας κάνει... homework τους. Οι «ερυθρόλευκοι» μάλιστα είχαν την ευκαιρία να τα πουν και με τον Μπράιαντ Ντάνστον, ενώ από το πρόγραμμά τους απουσίαζε ο συνεργάτης του Γιάννη Σφαιρόπουλου, Χρήστος Μαρμαρινός, ο οποίος ταλαιπωρείται από γαστρεντερίτιδα. Φυσικά απόντες ήταν και οι τραυματίες Ντάνιελ Χάκετ και Ματ Λοτζέσκι.\nΔείτε φωτογραφίες από τους εξωτερικούς και τους εσωτερικούς χώρους του Αμπντί Ιπεκτσί - το οποίο μας υπενθυμίζει πως ο Δ' Ομιλος και η τελική φάση του Ευρωμπασκετ 2017 θα διεξαχθούν στην Τουρκία - και από την προπόνηση του Ολυμπιακού στη Gallery που συνοδεύει το κείμενο...


@ntistasi.gr: ΠΡΟΣΚΛΗΣΗ σε Σωματεία, Εργατικές Συλλογικότητες, Χώρους και Λέσχες αλληλοβοήθειας, συλλογικής δράσης, πολιτισμού και αλληλεγγύης\nTο φεστιβάλ των Αναιρέσεων, που θα πραγματοποιηθεί στις 1, 2 και 3 Ιούνη στο Γεωπονικό Πανεπιστήμιο Αθηνών , ανοίγει τις πόρτες του στις μαχόμενες δυνάμεις του εργατικού κινήματος και σε εκείνες τις διαδικασίες (λέσχες, στέκια κλπ.) συλλογικής δράσης και αλληλεγγύης που ξεπηδούν το τελευταίο διάστημα με ελπιδοφόρο τρόπο σε διάφορες γωνιές της Αθήνας.\nΟι Αναιρέσεις σε αυτά τα πλαίσια σας παραχωρούν ελεύθερα το χώρο τους.\nΣας καλούμε να συμμετέχετε στο φεστιβάλ μας προσφέροντας σας χώρο για την ανάδειξη, την προβολή της δουλειάς, των υλικών, των σκοπών και των επερχόμενων δράσεών σας και τη δυνατότητα να επικοινωνήσουμε και να γνωριστούμε καλύτερα μαζί και με τον κόσμο που επισκέπτεται το φεστιβάλ.\nτηλ. επικοινωνίας: 6948823162\nΣτον αέρα απο.. 6/01/2012 11:06:00 π.μ.


Επιστρέφει στα γήπεδα ο κόσμος στην Αγγλία | in.gr\n23 Νοεμβρίου 2020, 18:14\nΤο δεύτερο κύμα του κοροναϊός «θερίζει» αυτή τη στιγμή, καθώς τα κρούσματα και τα θύματα αυξάνονται με ραγδαίους ρυθμούς σε όλον τον πλανήτη. Ο αθλητισμός επίσης, είναι ένας από τους τομείς που έχουν «πληγωθεί» σε μεγάλο βαθμό, με τα οικονομικά των περισσότερων ομάδων να καταρρέουν…\nΜπορεί τα κρούσματα στη Μεγάλη Βρετανία να ανεβαίνουν συνεχώς, ωστόσο η Κυβέρνηση αποφάσισε να δώσει το «πράσινο» φως στους φιλάθλους για την επιστροφή τους στα γήπεδα! Σύμφωνα με την Telegraph, ο Μπόρις Τζόνσον αναμένεται να ανακοινώσει την απόφαση αυτήν μέσα στα επόμενα 24ωρα, δίνοντας την ευκαιρία στο φίλαθλο κοινό να επιστρέψει στα γήπεδα από τις 2 Δεκεμβρίου!\nΣύμφωνα με το δημοσίευμα, οι περιοχές που βρίσκονται σε χαμηλό επίπεδο κινδύνου θα έχουν τη δυνατότητα να φιλοξενούν έως και 4.000 φιλάθλους στα γήπεδα, ενώ οι περιοχές που βρίσκονται στο 2ο επίπεδο κινδύνου θα έχουν 2.000 φιλάθλους.\nΧωρίς φιλάθλους θα διεξάγονται οι αναμετρήσεις των ομάδων που ανήκουν σε περιοχές που βρίσκονται στο «κόκκινο»… Το πρώτο παιχνίδι που αναμένεται να έχει φιλάθλους είναι αυτό ανάμεσα στη Μάντσεστερ Γιουνάιτεντ και στην Παρί Σεν Ζερμέν στις 2 του Δεκέμβρη!\nBREAKING: Boris Johnson is set to announce Football stadiums will be allowed to re-open from December 2 with 4,000 fans allowed in Tier 1 areas and 2,000 in Tier 2 areas. 🎉 pic.twitter.com/SD8Yj6GAbG\n— FutbolBible (@FutbolBible) November 23, 2020\nΠολιτική Σε εξέλιξη η συνάντηση Μητσοτάκη – Πελόζι: Δείτε ζωντανά τις δηλώσεις τους 3 λεπτά πριν\nΕλλάδα Υπ. Εργασίας για «Χαμόγελο του Παιδιού»: Κανείς δεν κλείνει – Ορίζονται για πρώτη φορά κανόνες 4 λεπτά πριν\nΆποψη Προσδοκίες και μύθοι 12 λεπτά πριν\nFizz Η εξομολόγηση του Κώστα Χαρδαβέλα: «Το άγχος για τα νούμερα τηλεθέασης μου δημιούργησε καρκίνο» 13 λεπτά πριν\nB Science Σοκάρει νέα έρευνα για την πανδημία: Ανυπολόγιστες οι εκπαιδευτικές απώλειες 13 λεπτά πριν\nΤεχνολογία Κυβερνοασφάλεια στην εποχή του music streaming – Τι φέρνει ο «θάνατος» του iPod 15 λεπτά πριν\nΚοινοποίηση: Επιστρέφει στα γήπεδα ο κόσμος στην Αγγλία